text:
Төҙөүселәр союзының дөйөм йыйылышы үткәрелә
15 октябрҙә Өфөнөң Профсоюздар йортонда БР Төҙөүселәр союзының дөйөм йыйылышы үткәрелә. Уның эшендә 370-тән ашыу төҙөлөш компанияһы — үҙ-үҙен көйләүсе ойошмалар ағзалары ҡатнашасаҡ, тип планлаштырыла.
Көн тәртибенә Коммерция булмаған партнерлыҡтың бер йылдағы эшмәкәрлек, ҡайһы бер ойошмаларҙы ағзалыҡтан сығарыу мәсьәләләре индерелгән. Йыйылышта шулай уҡ норматив документтарға үҙгәрештәр һәм өҫтәмәләрҙе һәм башҡа мәсьәләләрҙе тикшерәсәктәр.
Үҙ-үҙен көйләүсе ойошма ағзаларының дөйөм йыйылышы йылына бер тапҡыр үткәрелә һәм Башҡортостандың бөтә төҙөлөш берләшмәһе өсөн мөһим ваҡиға булып тора. Тап дөйөм йыйылыш артабан төҙөлөш предприятиеларының эшенә йоғонто яһаусы принципиаль мәсьәләләр буйынса коллегиаль ҡарарҙар ҡабул итеү хоҡуғына эйә орган булып тора ла.


c: text/html

text:
Башҡортостан аграрийҙары Ауыл хужалығы хеҙмәткәрҙәре көнөн билдәләй
3-4 ноябрҙә республиканың 11 районында Ауыл хужалығы һәм эшкәртеү сәнәғәте хеҙмәткәрҙәре көнө билдәләнәсәк, тип хәбәр иттеләр БР Ауыл хужалығы министрлығынан. Иртәгә, 3 ноябрҙә, агросәнәғәт комплексы алдынғыларын тәбрикләү тантаналары Бөрө, Борай, Иглин, Мәсетле, Учалы һәм Яңауыл райондарында үткәрелә. Йома көндө байрам саралары Баймаҡ, Благовар, Йәрмәкәй, Йылайыр һәм Мишкә райондарында дауам итәсәк.
Тармаҡтың иң яҡшы хеҙмәткәрҙәре БР Ауыл хужалығы министрлығының Маҡтау грамоталары менән бүләкләнәсәк.
Һөнәри байрамдар ауыл хужалығы йылына үҙенә күрә йомғаҡ яһаясаҡ. Республика аграрийҙары быйыл мул уңыш үҫтерҙе. Шартлы мал башына 32,5 центнер мал аҙығы берәмеге әҙерләнгән, былтырғыға ҡарағанда был ике тапҡырға күберәк. Республика икмәк менән дә тулы күләмдә тәьмин ителгән: игенселәр 3,2 млн тонна ашлыҡ һуҡҡан. Буласаҡ уңышҡа лайыҡлы орлоҡ фонды әҙерләнгән.

robotstxt: allowed

filter: keep


text:
Аҡ күбәләктәр
Аҡ күбәләктәр (лат. Pieridae) — көндөҙгө күбәләктәр ғаиләһе; Яңы Зеландиянан башҡа бөтә илдәрҙә йәшәй торған көндөҙгө күбәләктәр[1]. Донъя фаунаһында 500 ләп төрө иҫәпләнә.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Ҡанат йәйеме 8 см-ға хәтле. Артҡы ҡанаттарында эске уйымта булмауы һәм уларҙа ике аналь һеңерсә булыуы аҡ күбәләктәрҙең үҙенсәлекле билдәһе булып тора. Алғы аяҡтары яҡшы үҫешкән. Төҫтәре күбеһенсә аҡ, һары һәм ҡыҙғылт-һары. Күбәләк ҡарышлауыҡтары йәшел йәки сыбар, ҡыҫҡа төктәр менән ҡапланған. Ҡурсаҡтары баштарын өҫкә ҡаратып урынлаша, ебәк ебенән биле менән субстратка йәбештерелә. Аҡ күбәләктәр һәр ерҙә осорай, Ҡайһы бер төрҙәре күп һанлы. Аҡ күбәләктең айырым ырыуҙарының үҫеше, ҡағиҙә булараҡ, үҫемлектәрҙең билдәле ғаиләләре менән бәйләнгән: аҡ күбәләк (Pieris) әүернә сәскәлерәрҙә, һары күбәләк (Colias) — ҡуҙаклыларҙа, ҡайһы берҙәре раузаларҙа һ.б. йәшәй. Кәбеҫтә күбәләге алғы ҡанаттарының осо ҡара төҫтәге эре аҡ күбәләк, инә күбәләктең 2-шәр түңәрәк ҡара табы бар. Йыш ҡына лимон күбәләге лә осорай. Ҡанаттары осло. Аталары — һары, иналары йәшкелт аҡ төҫтә. Киң таралған төрҙәре: һары ҡыр күбәләге, дүләнә күбәләге, борсаҡ күбәләге, шалҡан күбәләге һәм гәрәнкә күбәләге.
Туҡланыуы[үҙгәртергә | вики-тексты үҙгәртергә]
Айырым төрҙәре туҡланыу сылбырында мөһим роль уйнай. Гәрәнкә күбәләге, шалҡан күбәләге, кәбеҫтә күбәләге — әүернә сәскәлеләр; һары күбәләк — ҡуҙаҡлылар, дүләнә күбәләге — төшлө һәм орлоҡло емеш культураларының ҡоротҡостары. Аҡ күбәләктәр менән көрәшеү өсөн механик, химик һәм биологик ысулдар ҡулланыла.
Иҫкәрмәләр[үҙгәртергә | вики-тексты үҙгәртергә]
- ↑ Терминологический словарь по зоологии. Русско-башкирский и башкирско-русский (Т. Г. Баишев, 1952)
Сығанаҡ[үҙгәртергә | вики-тексты үҙгәртергә]
- Татар энциклопедияһы (тат.)


text:
Рөстәм Ишмөхәмәтов «Берҙәм Рәсәй»ҙең урындағы бүлексәләре менән таныша
«Берҙәм Рәсәй»ҙең Төбәк башҡарма комитеты етәксеһе, БР Дәүләт Йыйылышы – Ҡоролтай депутаты Рөстәм Ишмөхәмәтов Стәрлетамаҡта һәм Ишембайҙа партияның урындағы бүлексәләре эше менән танышты.
— Әлеге ваҡытта партияның урындарҙағы бөтә бүлексәләренә лә ярҙам итергә кәрәк, алдағы һайлауҙарҙағы уңышыбыҙ күп осраҡта тап уларҙың эшенән тора, — тип билдәләне Рөстәм Ишмөхәмәтов. — Беҙ партия бүлексәләре менән ай һайын селектор кәңәшмәләре үткәрергә планлаштырабыҙ. Был эшебеҙҙе һөҙөмтәлерәк башҡарырға мөмкинлек бирәсәк, нәтижәлә фирҡәнең бөтә проекттарын да Башҡортостанда уңышлы ғәмәлгә ашырыуға килтерәсәк һәм граждандарыбыҙҙың тормош сифатын ярайһы ныҡ яҡшыртасаҡ.
«Берҙәм Рәсәй» партияһының Төбәк башҡарма комитеты етәксеһе вазифаһына 2010 йылдың декабрь аҙағында тәғәйенләнгән Рөстәм Ишмөхәмәтов республикала урындағы бөтә партия бүлексәләре эшен тикшереп сығырға ниәтләй.


text:
Дәүләт Думаһы депутаты Сәлиә Мырҙабаева: «Кадрҙар һаулыҡ һаҡлауҙың төп проблемаһы булып ҡала»
Медицина хеҙмәткәрҙәренә социаль ярҙам итеү саралары бөтә ерҙә лә индерелергә тейеш. Бындай фекерҙе Рәсәй Президенты Владимир Путинда үткән һаулыҡ һаҡлау системаһын үҫтереүҙең көнүҙәк мәсьәләләре буйынса кәңәшмә йомғағында Дәүләт Думаһының Һаулыҡ һаҡлау буйынса комитеты ағзаһы, Башҡортостандан депутат Сәлиә Мырҙабаева әйтте.
«Сәләмәтлек» милли проектын ғәмәлгә ашыра башлағандан алып һәм артабан һаулыҡ һаҡлауҙы модернизациялау сиктәрендә өлкәгә бик ҙур финанс сығымдар һалынған, тип билдәләне депутат. Бөтә үҙгәртеп ҡороуҙарҙың төп маҡсаты үҙгәрешһеҙ ҡала – илдә медицина ярҙамы күрһәтеү сифатын арттырыу һәм кешеләргә асыҡ булыу.
Сәлиә Мырҙабаева фекеренсә, был стратегияның һөҙөмтәләре күренә – илдә демографик хәл яҡшырҙы, халыҡтың үлем кимәле кәмеүгә һәм рәсәйлеләрҙең ғүмер оҙонлоғо артыуға үҫеш йүнәлеше беленде. Әммә һаулыҡ һаҡлау өлкәһендә проблемалар ҡала әле.
— Бөгөн медицина ярҙамы сифатына һәм асыҡлығына тәьҫир итеүсе үтә киҫкен проблема – ул кадрҙар проблемаһы, табиптар һәм урта медицина персоналдары тәьминәте проблемаһы. Ә медицина ярҙамының сифаты тәү сиратта табиптар һәм медицина кадрҙары булыуына һәм табиптың квалификацияһына бәйле. Ҡыҙғанысҡа ҡаршы, кадрҙар сәйәсәте мәсьәләһе, медицина хеҙмәткәрҙәре тәьминәтенә ҡағылған мәсьәлә тик һуңғы ике йылда ғына күтәрелә башланы, — тип билдәләп үтте парламентарий.
Рәсәйҙә эшләп килгән «Ауыл табибы» программаһы ҡалаларға, ауылдарға һәм ҡасабаларға 2012 йылда өҫтәмә 8 мең табипты йәлеп итергә мөмкинлек бирҙе, 2013 йылда – 6 меңгә тиклем. 2014 йылға планлыштырған аҡсалар менән тағы ла 5,9 мең табипты йәлеп итергә буласаҡ. Әммә, табиптар һәм медицина кадрҙары дефицитының дөйөм һаны – 40 мең кешене иҫәпкә алғанда, был ғына етмәй. Программа Федерация менән субъекттарҙың бергә финанслау шарттарында эшләй. Әммә медицина кадрҙарында үтә ҙур дефицит кисергән төбәктәр уға тулы күләмдә ҡушылманы, тип зарланды депутат.
— РФ Һаулыҡ һаҡлау министрлығы, территориялар проектҡа ҡушылырға мөмкинлек тапһын өсөн, резервта 500 миллион һум ҡалдырҙы. Шунлыҡтан «Берҙәм Рәсәй» партияһы эшмәкәрлеге йүнәлештәренең береһе – ул бергә финанслауға мөмкинлек тапһындар өсөн РФ субъекттары, губернаторҙарыбыҙ менән эш итеү, — тип өҫтәне Сәлиә Мырҙабаева.
Төбәктәр һаулыҡ һаҡлау өлкәһен финанслауға өҫтәмә саралар таба алырлыҡ, тип ышана парламентарий. «Иң мөһиме — өҫтөнлөктәрҙе дөрөҫ ҡуя белеү», — тип иҫәпләй депутат.


text:
Башҡортостанда ипотека кредитлауы темпы үҫә
ӨФӨ, 2016 йыл, 11 май. /«Башинформ» мәғлүмәт агентлығы, Олеся Серёгина/.
Быйыл беренсе кварталда Башҡортостанда 9,29 миллиард һумлыҡ 6563 ипотека торлаҡ кредиты бирелгән. Уҙған йылдың ғинуар-март айҙары менән сағыштырғанда, ипотека займдары һаны, күләме 71,8 һәм 76,7 процентҡа артҡан. Был хаҡта Башҡортостан Милли банкында белдерәләр.
Ипотека кредитының уртаса ставкаһы йылына — 12,8 процент, кредитлау срогы яҡынса 14,4 йыл тәшкил иткән. Былтыр ғинуар-март айҙарында иһә 15 процент һәм 14 йыл самаһы.


text:
Башҡортостанда сәнәғәт производствоһы индексы ил буйынса уртаса күрһәткестән 4,7 процентҡа юғарыраҡ
11 ай йомғаҡтары буйынса сәнәғәт етештереү индексы Башҡортостанда 109,7 процентты тәшкил итте, тип хәбәр иттеләр Башҡортостанстаттан. Ул «файҙалы ҡаҙылма байлыҡтар сығарыу», «эшкәртеү производстволары», «электр энергияһы, газ һәм һыу етештереү һәм уларҙы бүлеү» кеүек эшмәкәрлек төрҙәре буйынса иҫәпләнә. Статистиктар иң мөһим тауарҙар етештереү динамикаһын продукцияның натураль күрһәткесе һәм уның аҡсалата ҡиммәте буйынса иҫәпкә ала.
Рәсәй Федерацияһы буйынса сәнәғәт производствоһы индексы был арала 105 процентты тәшкил иткән. Волга буйы федераль округында был күрһәткес төрлөсә: Мордовия Республикаһында 99,1 процент булһа, Пенза өлкәһендәге ул 117,3 процентҡа етә.


text:
Өфөлә яңы фатирҙарға хаҡтарҙың түбәнәйеүе билдәләнгән Фото: Андрей Старостин
Өфөлә яңы фатирҙарға хаҡтарҙың түбәнәйеүе билдәләнгән
Өфөлә яңы фатирҙарға хаҡтарҙың түбәнәйеүе билдәләнгән Фото: Андрей Старостин
ӨФӨ, 2014 йыл, 5 ноябрь. /«Башинформ» мәғлүмәт агентлығы, Эльвира Латипова/.
«Эксперт» күсемһеҙ милек агентлыҡтары селтәре аналитиктары Өфөлә яңы төҙөлөүсе торлаҡ баҙарында хаҡтарҙың түбәнәйеүен теркәгән. Сентябрҙә Өфөнөң яңы төҙөлгән йорттарында квадрат метрҙың уртаса хаҡы 58,9 мең һум тәшкил итһә, ноябрь башына ул 56,1 меңгә тиклем төшкән. Беренсел баҙарҙа хәлде анализлау өсөн 656 фатир һайлап алынған.
«Эксперт» селтәре етәксеһе Елена Андреева аңлатыуынса, Өфөлә яңы йорттарға ихтыяж һуңғы бер нисә йылда тәүге тапҡыр кәмене, әммә хаҡтарҙың түбәнәйеүе күбеһенсә ихтыяждың кәмеүе менән түгел, ә төҙөлөштөң башланғыс стадияһында яңы проекттарҙың барлыҡҡа килеүе һәм төҙөүселәрҙең маркетинг акциялары менән бәйле.
Өфөләге яңы йорттарҙа иң ҡиммәт «квадраттар» – ҡала үҙәгендә: 72,5 мең һум. Артабан, «Эксперт» мәғлүмәттәре буйынса, Йәшел сауҡалыҡ (63,3 мең һум), Инорс (61,2), Октябрь проспекты (60,6), Сипайлово (57), Черниковка (54,5), Дим (51,3), Затон (44,8) килә. Иң күп тәҡдимдәр – Октябрь проспектында (яңы төҙөлөүсе йорттарҙа һатыуға ҡуйылған бөтә фатирҙарҙың 18,9 проценты) һәм ҡала үҙәгендә (18,3).
Ихтыяж менән күбеһенсә бер бүлмәле фатирҙар файҙалана. Уларҙың хаҡы сентябрҙән 2,5 процентҡа кәмегән. Ике бүлмәле фатирҙар ошо уҡ осорҙа 3 процентҡа, өс бүлмәлеләр 5 процентҡа осһоҙайған.


text:
чәршәмбе, 18 гыйнвар 2017, Казан вакыты 10:53
Каспаров ру Интернет сәхифәләрендә Роберт Заһрыевтың Енәйәт һәм яза тип аталған хәбәре баҫылды. Унда Дәүләкәндәге һайлау участкаларының береһенә өҫтәлмә бюллетендар ташлауға бәйле ваҡиға тураһында һүҙ бара. Яҙмала әйтелеүенсә, бюллетендар ташлағанды күргән күҙәтеүсе енәйәт яуаплылығына тарттырыла. 400 ҡағыҙҙы урнаға ташлауҙы йәнәһе лә коммунистар фирҡәһе күҙәтеүсеһе күреп ҡала. КПРФ вәкилдәре табылған бюллетендарҙы һанап кем файҙаһына ташланғанын асыҡлай башлай. Уларҙа һайлауҙа еңеүселәрҙең исем- шәрифтәре торған тп яҙа Роберт Заһрыев. Автор яҙыуынса, күҙәтеүсене тәфтишселәргә саҡыртҡандар. Уға ҡарата Һайлау комиссияһы эшмәкәрлегенә аяҡ салырға маташыу статьяһы янауы ихтимал.


text:
Баш ҡалала яҙыусы-сатирик Марсель Сәлимовтың яңы китабы донъя күрҙе
ӨФӨ, 2015 йыл, 6 июль. /«Башинформ» мәғлүмәт агентлығы, Ләйлә Аралбаева/.
Зәйнәб Биишева исемендәге Башҡортостан «Китап» нәшриәтендә билдәле яҙыусы-сатирик, шағир һәм публицист Марсель Сәлимовтың «Заманына күрә көлкөһө» исемле китабы донъя күрҙе.
Йыйынтыҡ дүрт бүлектән тора. «Сәнскеле сәсмәүер» бүлегендә — сатирик хикәйәләр, фельетондар һәм юморескалар, «Шаян шиғриәт»тә — шиғырҙар, эпиграммалар һәм мәҫәлдәр, «Сәйер сәхнә»лә — юмористик монологтар, скетчтар һәм сценарийҙар, «Ҡыҙыҡлы ҡәләм»дә сатириктың күңелле хәтирәләре, очерктары һәм яҙмалары тупланған.
Көлкө оҫтаһы үҙенең әҫәрҙәрендә йәшәйештәге мөһим проблемаларҙы күтәрә, үткән юлға йылмайып баға һәм яҡшы тормошҡа илтеүсе кире күренештәрҙән көлә.
«Әсәгә сабыйы тыуған кеүек үк яҙыусының яңы китабы сығыуы ла шундай уҡ шатлыҡлы ваҡиға, — тип һөйләне юморист. — Өҫтәүенә миңә был «баланы» оҙаҡ көтөргә тура килде. Күп әҫәрҙәр төрлө телдәрҙәге йыйынтыҡтарҙа баҫылған, бына, ниһайәт, туған телемдә лә китабым баҫылып сыҡты!».
Яңы баҫманың тиражы — 1000 дана. Китапты «Китап» нәшриәтенең магазиндарында һатып алырға мөмкин.
Марсель Сәлимов — башҡорт, рус, татар, сыуаш, болгар телдәрендә баҫылған 30-ҙан ашыу китап, шулай уҡ башҡорт әҙәбиәтендәге тәүге сатирик ике томлыҡ авторы. «Алеко» (Болгария), Сергей Михалков (Рәсәй) һәм Николай Гоголь (Украина) исемендәге әҙәби премиялар лауреаты.


text:
Өфөлә Зорге урамында уйын клубын яптылар
Башҡортостан баш ҡалаһында республика Эске эштәр министрлығының Иҡтисади енәйәттәргә ҡаршы көрәш буйынса идаралығы оперативниктары сираттағы йәшерен казиноны япты. Зорге урамындағы уйын клубы металл ишектәр артына йәшеренгән булған. Ҡиммәтле йыһаздар һәм хоҡуҡ һаҡлаусылар визитынан һаҡлауҙың юғары кимәле — бөгөн йәшерен элиталы казиноларҙың айырылғыһыҙ атрибуттары. Хоҡуҡ һаҡлаусылар шулай ҙа планлаштырылған сара үткәрҙе — былар барыһы ла оперативниктарҙың ныҡышмалы эшләү һөҙөмтәһе, уға йыш ҡына бер нисәшәр ай сарыф ителә. Тентеү барышында покер өсөн өҫтәлдәр, рулеткалар һәм уйын автоматтары тартып алынды, улар һуңынан эш буйынса матди дәлилдәр булып торасаҡ, тип хәбәр иттеләр БР буйынса Эске эштәр министрлығының матбуғат хеҙмәтенән.


text:
Ял көндәрендә ауыл хужалығы йәрминкәләрендә 190 тонна самаһы картуф һәм 300 тоннанан ашыу йәшелсә һатылған
ӨФӨ, 2014 йыл, 10 ноябрь. /«Башинформ» мәғлүмәт агентлығы, Юлиә Антипина/.
Традицион ауыл хужалығы продукцияһы йәрминкәләре үткән көндәрҙә Башҡортостандың 13 ҡалаһында һәм алты муниципаль районында уҙҙы. Күбеһенсә сауҙа майҙансыҡтары Өфөлә асылғайны, унда үҙ продукцияларын республиканың 35 районы ауыл хужалығы етештереүселәре тәҡдим итте.
БР Ауыл хужалығы министрлығының мәғлүмәттәре буйынса, йәрминкәләр барышында 188,8 тонна картуф, 309,1 тонна йәшелсә, 45,7 тонна бал, шулай уҡ 298,5 тонна ит продукцияһы һатылған, шул иҫәптән 170,9 тонна — һыйыр ите, 73,8 тонна — сусҡа ите, 17,3 тонна — төрлө төр ҡош ите.
Бер төркөм тауарҙар буйынса уҙған йылдың ошо уҡ осоро менән сағыштырмаса хаҡтарҙың төшөүе билдәләнә. Мәҫәлән, бер килограмм бал өсөн хаҡ 20-50 һумға (бер килограмы 180-350 һум тора), йылҡы ите — 40 һумға (бер килограмы 180-300 һум тәшкил итә) кәмегән.


text:
«Өфөнөң архитектураһын һаҡлау» хәрәкәте форумында next быуынға ҡала тураһында һөйләйәсәктәр
«Өфөнөң архитектураһын һаҡлау» ижтимағи хәрәкәте активистары крайҙы өйрәнеүселәр, блогерҙар, архитекторҙар менән берлектә форумға йыйыласаҡ, унда ҡалабыҙға ҡағылышлы мәсьәләләрҙе тикшерәсәктәр. Биш доклад һәм фекер алышыуҙар планлаштырылған, унда һәр теләүсе ҡатнаша ала. Башҡортостандың Мәҙәниәт министрлығы ҡарамағындағы күсемһеҙ мәҙәни мираҫ объекттарын ҡулланыу һәм уларҙы һаҡлау буйынса Ғилми-производство үҙәгенең элекке директоры Ольга Бойко йыйылыусыларға «реконструкция» һәм «реставрация» төшөнсәләренең айырмаһын аңлатасаҡ, ә «Өфөнөң архитектураһын һаҡлау» координаторы Владимир Захаров йыл эсендә ҡаланы һаҡлаусылар ниндәй эштәр башҡарғандары тураһында һөйләйәсәк. Өфө Баш архитектураһы генераль план бүлегенең баш белгесе Ольга Сарапулова «ҡала next быуыны өсөн» нисек буласағы тураһында үҙенең фекерҙәре менән уртаҡлашасаҡ, ә крайҙы өйрәнеүсе, «Бельские просторы» журналының публицистика бүлеге мөхәррире Анатолий Чечуха «Октябрь революцияһы урамы июнь таңының 5 сәғәт 30 минутында» тигән лирик атама йөрөткән доклад менән сығыш яһаясаҡ. Фото төшөрөүсе һәм блогер Юлия Глухова нисек «Өфө буйлап фотосәйәхәт яһау»ҙы һөйләйәсәк. Форумдың модераторы булып Өфө хакимиәте башлығы ҡарамағындағы архитектура ҡомартҡыларын һәм мәҙәни мираҫты һаҡлау буйынса ижтимағи совет сәркәтибе, сәнғәтте өйрәнеүсе Кристина Абрамичева сығыш яһаясаҡ. Ойоштороусылар уникаль фотоматериалдар күрһәтергә ниәтләнә.
«Өфөнөң архитектураһын һаҡлау» форумы «Х-Мах» художество галереяһында был йома, 18 октябрҙә, 19 сәғәттә уҙасаҡ.


text:
Баш ҡалала шәхси бала баҡсаларына ярҙам күрһәтеләсәк
Алдағы йылдарҙа Өфөлә төҙөләсәк торлаҡ йорттар яңыса проектланасаҡ. Уларҙың беренсе ҡаттарында балалар төркөмдәре өсөн махсус бүлмәләр булдырыу планлаштырыла. Был хаҡта баш ҡаланың шәхси бала баҡсаларын ойоштороусылар ҡатнашлығындағы түңәрәк өҫтәл ултырышында Өфө хакимиәте башлығы Ирек Ялалов хәбәр итте.
Бынан тыш, әлеге бүлмәләрҙе ҡуртымға алған өсөн түләгәндә эшҡыуарҙарға ташламалар яһаласаҡ.
Ултырышта билдәләүҙәренсә, әлеге ваҡытта Өфөлә дөйөм алғанда 10 меңдән ашыу бала сиратта тора.
— Үткән йылдарҙа Өфөлә йылына 3-4 бала баҡсаһы төҙөлһә, 2012 йылда 10 мәктәпкәсә белем биреү учреждениеһы файҙаланыуға тапшырылды, — тип билдәләне Ирек Ялалов. – Анализдарға таянып, шуны әйтергә була: тыуым артыуын иҫәпкә алып, бала баҡсаларына сираттар мәсьәләһен дәүләт алымдары менән генә хәл итеп булмаясаҡ. Унан да бигерәк, алдағы биш йылда белгестәр тыуымдың артыуын күҙаллай – йылына кәм тигәндә 15 мең бала тыуыуы көтөлә.
Ирек Ялалов аңлатыуынса, дәүләт мәктәпкәсә белем биреү учреждениеһын төҙөгәндә бер урын 500-700 мең һумға төшә. Шул уҡ ваҡытта шәхси бала баҡсаһында был һан 200-250 мең һум тәшкил итә. Әлеге ваҡытта Өфөлә 57 шәхси бала баҡсаһы эшләй, уларҙа 1-3 йәштәрҙәге 1100 сабый тәрбиәләнә. Уларҙың һигеҙенең белем биреү эшмәкәрлегенә лицензияһы бар. Бер ай өсөн уртаса хаҡ 8-14 мең һум тәшкил итә.
Шәхси бала баҡсалары етәкселәре хәбәр итеүенсә, средстволарҙың ҙур өлөшө – 40 проценттан ашыуы – аренда өсөн түләүгә китә. Шулай уҡ барлыҡ санитар һәм янғын хәүефһеҙлеге нормаларына тап килгән бүлмәләр һайлау, кредит алыу мәсьәләләрендә ҡыйынлыҡтар килеп тыуа.
Түңәрәк өҫтәл һөҙөмтәләре буйынса, Өфөнөң Шәхси бала баҡсалары ассоциацияһын һәм ойоштороусылар мәнфәғәтен яҡлаясаҡ инициативалы төркөм булдырырға, шулай уҡ мәктәпкәсә белем биреү учреждениелары итеп йыһазландырыуға ҡулай буш бүлмәләр банкын ойошторорға ҡарар ителде.


text:
Фото:
Башҡортостан вәкилдәре Төркиәлә мәҙәниәт фестивалендә ҡатнаша
Фото:
Девели ҡалаһында (Төркиә Республикаһының Кайсери өлкәһе) билдәле төрөк шағиры Ашык Сейрани (1800-1866) иҫтәлегенә арналған ХХХ Халыҡ-ара мәҙәниәт һәм сәнғәт фестивале үтә. Унда Сибайҙан импровизатор Асия Ғәйнуллина ла ҡатнаша. Сара йәш импровизаторҙар концертынан башланды. Артабан концертты билдәле төрөк ашуғы Шереф Ташлыова дауам итте. Икенсе өлөштә Әзербайжан, Хакасия һәм Башҡортостандан ҡунаҡтар сығыш яһаны. Асия Ғәйнуллинаның сығышы тамашасы күңеленә айырыуса хуш килде.
Фестиваль сиктәрендә фәнни-ғәмәли конференция үтәсәк, унда Асия Ғәйнуллина, профессиональ фольклорсы булараҡ, импровизаторлыҡ сәнғәте тураһында һөйләйәсәк.
Кискеһен төрлө илдәрҙән шағир һәм импровизаторҙар сығыш яһаясаҡ. Асия Ғәйнуллинанан тыш, Башҡортостан исеменән йәш шағир, М.Аҡмулла исемендәге башҡорт дәүләт педагогия университеты студенты Илдус Ҡаһарманов та сәхнәгә сығасаҡ. Ул Анкарала ТӨРКСОЙ тарафынан ойошторолған төрөк теле курстарында белем ала.
«Башинформ» агентлығына Башҡортостандың ТӨРКСОЙ-ҙағы вәкиле Әхәт Сәлихов хәбәр итеүенсә, Асия Ғәйнуллина шулай уҡ төрки мәҙәниәте буйынса фәнни-ғәмәли конференцияла ҡатнашасаҡ. Сара Эрзурум ҡалаһында 17-21 майҙа үтә.


text:
Баш ҡалала республиканың иң яҡшы умартасылары билдәләнде Фото: Андрей Старостин
Баш ҡалала республиканың иң яҡшы умартасылары билдәләнде
Баш ҡалала республиканың иң яҡшы умартасылары билдәләнде Фото: Андрей Старостин
ӨФӨ, 2016 йыл, 19 август. /«Башинформ» мәғлүмәт агентлығы, Олеся Серёгина/.
Өфөлә республиканың иң яҡшы умартасылары билдәләнде. 18 августа Башҡорт дәүләт аграр университетында өс республика бәйгеһе: ХVI умартасылар конкурсы, Х «Йәш умартасы» конкурсы һәм ғаилә умартасылар династиялары араһында Х конкурс уҙҙы, тип хәбәр итә Ауыл хужалығы министрлығының матбуғат хеҙмәте.
Быйыл ярыштарҙа 48 райондан 63 умартасы һәм 29 райондан 33 уҡыусы ҡатнашты. Улар «Иң яҡшы умартасы» исеме өсөн көс һынашты. Еңеүселәр ҡиммәтле бүләктәр, миҙалдар, Ауыл хужалығы һәм Мәғариф министрлыҡтарының почет грамоталары менән бүләкләнде.
Башҡортостандың иң яҡшы умартасыларын республиканың абруйлы ҡунаҡтары — «Апимондия» халыҡ-ара умартасылыҡ ассоциациялары федерацияһы президенты Филипп Маккейб, Рәсәйҙәге ойошманың генераль секретары Риккардо Джаннони-Себастянини һәм Рәсәй умартасыларының милли союзы президенты Арнольд Бутов бүләкләне. Арнольд Бутов Башҡортостанға ил һәм халыҡ-ара кимәлдәге ярыштарҙа ҡатнашыу өсөн йәш умартасылар командаһын әҙерләргә ҡушты.
Сараны ойоштороусылар — Башҡортостан Хөкүмәте, республиканың Ауыл хужалығы министрлығы, Башҡортостандың Умартасылыҡ һәм апитерапия буйынса ғилми-тикшеренеү үҙәге, Башҡорт дәүләт аграр университеты. Еңеүселәрҙең исемлеге менән Ауыл хужалығы министрлығы сайтында танышырға мөмкин.


text:
Хәйҙәр Вәлиев: «Үҙәк һайлау комиссияһы һәм партиялар – һайлау процесында тиң партнерҙар»Фото: Олег Яровиков
Хәйҙәр Вәлиев: «Үҙәк һайлау комиссияһы һәм партиялар – һайлау процесында тиң партнерҙар»
Хәйҙәр Вәлиев: «Үҙәк һайлау комиссияһы һәм партиялар – һайлау процесында тиң партнерҙар»Фото: Олег Яровиков
БР Үҙәк һайлау комиссияһы һәм сәйәси партияларҙың төбәк бүлексәләре вәкилдәре осрашыуында Башҡортостанда һайлауға әҙерлек барышында һәм уны үткәргәндә һайлау комиссиялары менән сәйәси партияларҙың төбәк бүлексәләренең килешеп эш итеү мәсьәләһе тикшерелде.
— Һайлау процесында беҙ һеҙҙең менән тиң партнерҙар булып торабыҙ, — тигән фекерен белдерҙе БР Үҙәк һайлау комиссияһы рәйесе Хәйҙәр Вәлиев. – Шуға күрә бөтәбеҙ өсөн дә бер булған закон сиктәрендә үҙ-ара конструктив мөнәсәбәттәр булдырырға тейешбеҙ. Беҙҙең хеҙмәттәшлек берҙәмлеккә әүерелергә тейеш. Республиканың Үҙәк һайлау комиссияһы рәйесе булараҡ, ғәмәлдәге закондар нигеҙендә һеҙҙең һәр берегеҙ менән эшләргә әҙер булыуыбыҙ хаҡында белдерәм.
Артабан БР Үҙәк һайлау комиссияһы менән сәйәси партияларҙың төбәк бүлексәләренең берлектә эшмәкәрлек алып барыу варианттары тикшерелде. Хәйҙәр Вәлиев һөйләүенсә, ҡануниәттәге үҙгәрештәргә ярашлы, партияларҙың, шулай уҡ комиссияларҙың эшләү форматы үҙгәрергә тейеш.
Төбәктең Үҙәк һайлау комиссияһы рәйесе хәбәр итеүенсә, Башҡортостанда сәйәси партияларҙың 24 төбәк бүлексәһе теркәлгән. Һуңғы һайлауҙарҙа (муниципаль район Советтарына депутаттар һайлау) партияларҙың ун төбәк бүлексәһе ҡатнашҡан.
— Республикала барлыҡ сәйәси партияларҙың тигеҙлеге тәьмин ителә, — тип билдәләне Комиссия рәйесе.
БР Үҙәк һайлау комиссияһы рәйесе урынбаҫары Нәйлә Алтынова билдәләүенсә, алда ҙур яуаплылыҡ талап иткән һайлау кампанияһы көтә. Шуға күрә партия вәкилдәренә һайлау кампанияһында ҡатнашыусыларҙың вәкәләттәре һәм бурыстары билдәләнгән ҡануниәт нормаларына иғтибар итеү зарур.


text:
Йөҙйәшәрҙәрҙең күбеһе ҡатын-ҡыҙҙар
Халыҡ иҫәбен алыу компанияһына әҙерлек барышында йөҙ йәшәр кешеләр исемлеге лә төҙөлә.
22 йәшендә Мөхәммәт исемле егеткә тормошҡа сығып алты бала тәрбиәләп үҫтерә. Ҡыҙғанысҡа ҡаршы Йәмлихә инәйгә бик күп бала ҡайғылары күрергә тура килә, бер-бер артлы 6 балаһының бишәүһен юғалта. Һуғыш башланғас ирен фронтҡа оҙата һәм унан ни бары ике генә хат алып өлгөрә.
Тормош иптәше Курск дуғаһында һәләк була. Йәмлихә инәй ҡыҙы Ләләне һәм иренең үгәй туғандарын ҡарап үҫтерә. Бөгөнгө көндө кинйә ҡыҙы Ләлә апай менән ғүмер кисерә.


text:
Фото:
Башҡортостандан Диана Нурмөхәмәтова «Виват, вокал! Виват, артист!» бөтә Рәсәй конкурсында беренсе урынға лайыҡ булды
Фото:
ӨФӨ, 2014 йыл, 15 декабрь. /«Башинформ» мәғлүмәт агентлығы, Ләйлә Аралбаева/.
Башҡортостандан Диана Нурмөхәмәтова Мәскәүҙә музыка һәм театр вуздары студенттары араһында үткән «Виват, вокал! Виват, артист!» беренсе бөтә Рәсәй вокал конкурсында «Опера» номинацияһында беренсе урын яуланы.
Конкурс музыка театрының режиссура һәм артист оҫталығы кафедраһы һәм Рәсәй театр сәнғәте университетының (ГИТИС) вокал сәнғәте кафедраһы менән берлектә ойошторолған.
Диана Нурмөхәмәтова Башҡортостандың Асҡын районында тыуған. Өфөләге урта махсус музыка колледжының скрипка класын тамамлаған. Колледждан һуң Диана Өфө сәнғәт училищеһында танылған педагог Наилә Йосопова класында уҡый. Беренсе курста белем алғанда уҡ Рәсәйҙә билдәле «Гәрәбә һандуғас» конкурсында өсөнсө премияға һәм махсус призға лайыҡ була. Артабанғы йылдарҙа «Дельфий уйындары» Бөтә Рәсәй конкурсында алтын миҙал, Мәскәүҙә «Bella voce» бәйгеһендә беренсе урын һәм Ҡаҙағстанда Бибигөл Түләгәнова исемендәге конкурста «Өмөт» призын яулай.
Хәҙерге көндә Диана Нурмөхәмәтова Римский-Корсаков исемендәге Санкт-Петербург дәүләт консерваторияһында билдәле педагог, профессор Тамара Новиченко класында белем ала. Әле йырсы «Романсиада-2014» рус романстарын башҡарыусыларҙың Халыҡ-ара конкурсына әҙерләнә. 19 декабрҙә ул Мәскәүҙә уҙасаҡ финалда Башҡортостан исеменән сығыш яһаясаҡ.


text:
Дәрестәрҙән һуң яңы шөғөл үҙләштереүселәр
Бөрө ҡалаһында төҙөлгән яңы смарт учреждениела мәктәп уҡыусылары өсөн төрлө түңәрәктәр эшләй башланы. Йәш хәбәрселәр әҙерләү өсөн урында телестудия ла асылған. Бынан тыш, кибер спорт менән шөғөлләнеү, йәнһүрәттәр төшөрөү өсөн дә барлыҡ шарттар булдырылған. Был йәһәттән Өфөләр ҙә бәхетле. Утыҙ йылдан ашыу Черниковка биҫтәһендә үҫмерҙәр клубы эшләп килә.
17 / 01 / 2017
224
Яңы уҡыу йылында - яңы мәктәп
Баш ҡаланың Нуғай ауылында төҙөлгән белем усағында эштәр тамамланыу алдында. Дүрт ҡатлы бина инде коммуналь селтәрҙәргә тоташтырылған, торбаларға йылы килә.
13 / 01 / 2017
234
Өфөлә Көньяҡ Урал башҡорттары тарихы айырым китап итеп баҫтырылды
«Башҡорт ырыуҙарының тарихы» проектының яңы томлыҡтарында Һальют, Терһәк, Һеңрән, Бәкәтин, Һырҙы, Шуран, Мәркәт, Ҡошсо, Һыҙғы, Өпәй ырыуҙары тарихы ташҡа баҫылды. Һәр ырыу фәнни яҡтан ныҡлы өйрәнелгән, тарихи факттарға, архив документтарға таянып яҙылған.
13 / 01 / 2017
243
«Урал батыр» йәһүд телендә яңғыраны
Израилдә башҡорт халыҡ эпосы айырым китап итеп баҫтырылды. Прозаик әҫәрҙе башҡортсанан йәһүд теленә яҡташыбыҙ Рауил Садиҡов тәржемә иткән.
10 / 01 / 2017
249
Өфөлә башҡорт теле һәм әҙәбиәте, татар теле һәм әҙәбиәтен иң яҡшы белгән уҡыусылар асыҡлана
Милли телдәр буйынса олимпиада бөгөн башланды. Башҡорт теле һәм әҙәбиәте буйынса төбәк-ара олимпиаданы асыу тантанаһы Рәми Ғарипов исемендәге Республика башҡорт гимназия-интернатында, татар теле һәм әҙәбиәте буйынса республика олимпиадаһы Ҡасим Дәүләткилдиев исемендәге художество гимназия-интернатында үтте. Йыл һайын ойошторолоп килгән белем бәйгеләрендә 400-ҙән ашыу бала үҙ көсөн һынай. Башҡорт теле һәм әҙәбиәте буйынса олимпиадала хатта, күрше өлкәләрҙән дә тиҫтәгә яҡын уҡыусы ҡатнаша.
09 / 01 / 2017
297
Бер быуатлыҡ байрам
Мишкә районының Ирсай мәктәбе 100 йыллыҡ юбилейын билдәләне. Ошо ваҡыт эсендә белем усағын меңдәрсә бала тамамлаған.
30 / 12 / 2016
189
Халыҡтар дуҫлығы йортонда «Төркмәндәр Башҡортостанда» китабының исем туйы үтте
Монографияның авторы - тарих фәндәре кандидаты Ләйлә Хөснөтдинова. Өфө дәүләт нефть техник университеты доценты күләмле ғилми эшендә төбәктәге төркмән милли-мәҙәни үҙәгенең эшмәкәрлеген яҡтырта. Шулай уҡ бында фиҙаҡәр хеҙмәте менән абруй яулаған шәхестәрҙең тормошо менән дә танышырға була. Һуңғы халыҡ иҫәбен алыу мәғлүмәттәре буйынса, Башҡортостанда ете йөҙҙән ашыу төркмән иҫәпләнә. Улар башлыса Өфөлә йәшәй.
29 / 12 / 2016
248
Балалар сәләмәтлегенә һаҡсыл ҡараш
Өфө районы Булгаков ауылы лицейының башланғыс синыф уҡыусылары каллиграфия оҫталығына төшөнә. Әлегә улар рәсем, рус теле һәм әҙәбиәт дәрестәрендә ҡауырһын ҡәләм ярҙамында төрлө биҙәктәр төшөрә, артабан хәреф, һандарҙы ла матур яҙырға өйрәнәсәк. Белем усағында кескәйҙәрҙең ҡул моторикаһын үҫтереүгә, күреү һәләтен яҡшыртыуға бәйле файҙалы күнекмәләр ҙә ойошторола.
26 / 12 / 2016
302
Стәрлетамаҡ ҡалаһында өр-яңы белем усағы сафҡа инде
Бөгөн төҙөлөш ойошмаһы тантаналы шарттарҙа мәктәпте файҙаланыуға тапшырҙы. Меңдән ашыу балаға иҫәпләнгән учреждение төҙөлөшө йылдам барҙы. Бар яҡлап та йыһазландырылған синыф бүлмәләре, ике бассейн, мөмкинлектәре сикләнгән балалар өсөн уңайлыҡтар тыуҙырылған мәктәп республикала берҙән-бер булыуы менән айырыла. Азат Ғәлиуллин дауам итә.
23 / 12 / 2016
256
Әбүбәкир Ишмырҙинға 80 йәш тулыу айҡанлы юбилей саралары үтте
Ғафури районы Сәйетбаба ауылында тау инженеры, техник фәндәр докторы, Өфә дәүләт нефть-техник университеты профессоры, Башҡортостандың атҡаҙанған уйлап табыусыһы Әбүбәкир Ишмырҙинға 80 йәш тулыу айҡанлы юбилей саралары үтте.
22 / 12 / 2016
326
Туймазы индустриаль колледжында бинар дәрес үтте
Дәрес өсөнсө курс студенттары өсөн ойошторолдо. Тәүҙә улар теория менән танышты, һуңынан уны практикала нығытты. Бинар дәрес төп эш биреүсе сәнәғәт предприятиеһында экскурсия менән дауам итте.
22 / 12 / 2016
248


text:
Баш ҡаланың Матбуғат йортонда «Журналистарҙың Хәрби дан стенаһы» асыласаҡ
Оҙаҡламай Бөйөк Ватан һуғышында Еңеүгә 70 йыл тула. Республика журналистары был мөһим датаны билдәләүгә әүҙем әҙерләнә башланы. Башҡортостан Республикаһы Журналистар союзының һәм Журналистика ветерандары (пенсионерҙары) берлегенең ҙур байрамға әҙерлек һәм уны лайыҡлы ҡаршылау буйынса планы әҙерләнгән. БР Журналистар союзынан хәбәр итеүҙәренсә, документ эшмәкәрлектең төрлө өлкәләренә ҡағыла: Бөйөк Ватан һуғышы ветерандары һәм уларға тиңләштерелгән тыл ветерандары булған журналистарҙың көнкүрешен тикшереү, уларға матди ярҙам күрһәтеү; журналистика ветерандарының йәш быуын вәкилдәре менән осрашыуҙарын ойоштороу; Бөйөк Ватан һуғышында ҡатнашҡан журналистарҙың хәтирәләренән торған буклет әҙерләү; Бөйөк Ватан һуғышында һәләк булған журналистарға арналған мемориалдарҙы тергеҙеү; республика баҫмалары редакцияларында журналистика ветерандарының фоторәсемдәренән торған галереялар булдырыу; мәктәп уҡыусылары араһында Бөйөк Ватан һуғышы темаһын яҡтыртыуға ижади конкурс ойоштороу; журналистика ветерандары өсөн «Зәңгәр ут» үткәреү.
Поклонная тауында урынлашҡан музейҙа 1941-1945 йылдарҙағы Бөйөк Ватан һуғышында һәләк булған «Журналистарҙың Хәтер китабы» һаҡлана. Китапта һуғышта һәләк булған 564 журналистың исеме теркәлгән. Әммә был исемлектә Башҡортостандан бер генә вәкил дә юҡ. Ошо сәбәпле БР Журналистар союзы исеменә Рәсәй Журналистар союзы рәйесе Всеволод Богдановтан һәм РФ Журналистар союзының Ветерандар берлеге советы етәкселәренән хат килде.
БР Журналистар союзы һәм Журналистика ветерандары берлеге республиканың барлыҡ журналистар ойошмаларына Бөйөк Ватан һуғышында һәләк булған хеҙмәттәштәренең исемдәрен дөрөҫләү үтенесе менән мөржәғәт итте. Ошо рәүешле төҙөлгән дөйөм исемлекте Мәскәүгә РФ Журналистар союзының Ветерандар берлеге советына ебәреү планлаштырыла.
Шулай уҡ Өфөнөң Матбуғат йортонда урынлашҡан һәйкәлде реставрациялау һәм, һуғышта һәләк булған журналистарҙың тулы исемлеген иҫәпкә алып, «Журналистарҙың Хәрби дан стенаһы» исемле мемориаль таҡтаташ асыу планлаштырыла.


text:
Башҡортостанда шәкәр сөгөлдөрөнөң дүрттән бер өлөшө йыйып алынған
Башҡортостан аграрийҙары бөгөнгө көнгә шәкәр сөгөлдөрөн 13,7 меңгә яҡын гектарҙа, йәғни сәселгән майҙандың дүрттән бер өлөшөнән күберәген йыйып алған.
Республикала шәкәр сөгөлдөрөнөң уртаса уңышы – гектарынан 321 центнер. Төбәктә 438,2 мең тоннанан ашыу татлы тамыраҙыҡтар ҡаҙып алынған. Шуларҙың 242 мең тоннанан ашауы эшкәртеүгә ебәрелгән.
БР Ауыл хужалығы министрлығының матбуғат хеҙмәтенән билдәләүҙәренсә, иң ҙур уңышты Благовар районының сөгөлдөр үҫтереүселәре йыйып алған – 71,4 мең тонна. Ҡырмыҫҡалы районы аграрийҙары 68 мең тоннаға яҡын шәкәр сөгөлдөрө ҡаҙып алған.


text:
Яҙғы сәсеү өсөн төбәктә планлаштырылған орлоҡ күләменең 93 проценты әҙер
Башҡортостан аграрийҙары киләһе яҙғы сәсеү өсөн яңы уңыштан 275 мең тонна орлоҡ әҙерләгән, ул планға ҡарата 93 процент тәшкил итә.
Бөгөнгө көнгә яҙғы сәсеү өсөн орлоҡ әҙерләү планын республиканың 31 районы хужалыҡтары үтәгән. Шул уҡ ваҡытта уларҙың өсөһө – Әлшәй, Илеш һәм Саҡмағош райондары планда билдәләгәндән күберәк орлоҡ әҙерләгән.
Бынан тыш, игендең төбәк страховка фондына әлеге ваҡытта 22 мең тонна орлоҡ һалынған, йәғни билдәләнгән күләмдең яртыһы. Был бурысты тулыһынса 19 район аграрийҙары үтәгән. Өҫтәүенә, Бүздәк, Дүртөйлө, Иглин һәм Мәләүез райондарында орлоҡ әҙерләү планы арттырып үтәлгән.
Республикала шулай уҡ ужым иген культуралары орлоҡтары күсмә фонды тулылана. Унда хәҙер 46 мең тонна ужым иген культуралары орлоҡтары иҫәпләнә, йәғни планлаштырылған күләмдең 76 проценты. План 29 районда үтәлгән, улар араһынан Балаҡатай, Благовар, Бөрйән, Дүртөйлө, Кушнаренко һәм Нуриман райондарында ужым орлоҡтары планлаштырылғандан күберәк һалынған.
Иген культураларынан тыш, төбәктә 1,9 мең тоннанан ашыу күп йыллыҡ үлән орлоҡтары әҙерләнгән, ул планға ҡарата 92 процент тәшкил итә. Планды үтәгән 43 райондан алтауһында (Дүртөйлө, Мәләүез, Стәрлетамаҡ, Тәтешле, Өфө һәм Саҡмағош райондарында) планлаштырылғандан күберәк орлоҡ һала алғандар, тип хәбәр иттеләр БР Ауыл хужалығы министрлығының матбуғат хеҙмәтенән.


text:
Ланин
Ланин — Рәсәйҙәге йылға. Воронеж өлкәһе/ Липецк өлкәһе/ Белгород өлкәһе/ Курск өлкәһе[1] биләмәләрендә аға. Йылға Потудань йылғаһының һул ярына тамағынан 27 км өҫтәрәк ҡушыла. Йылға оҙонлоғо 15 км.
Һыу реестры мәғлүмәттәре[үҙгәртергә | вики-тексты үҙгәртергә]
Рәсәй дәүләт һыу реестры мәғлүмәте буйынса йылға Дон һыу бассейны округында урынлашҡан, һыу хужалығы участкаһы — Дон йылғаһы Задонск ҡалаһынан Лиски ҡалаһына тиклем, Воронежот (башынан Воронеж һыуһаҡлағысына тиклем) һәм Тихая Сосна йылғаларын индермәйенсә. Бәләкәй йылға бассейны (йылға эске бассейны) — Дон ҡушылдыҡтары бассейны, Хопр ҡушылғанға тиклем, йылға бассейны — Дон (бассейндың рәсәй өлөшө)[2].
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса[2]:
- Дәүләт һыу реестрында һыу объектының коды — 05010100812107000003515
- Гидрологик өйрәнеү (ГӨ) буйынса коды — 107000351
- Бассейн коды — 05.01.01.008
- ГӨ буйынса томы — 07
- ГӨ буйынса сығарылыш — 0
Иҫкәрмәләр[үҙгәртергә | вики-тексты үҙгәртергә]
- ↑ «Рәсәй гидротехник ҡоролмалар регистры һәм дәүләт һыу кадастры үҙәге».
- ↑ 2,0 2,1 РФ һыу реестры: Ланин.


text:
Тәтешле районында янғында өс кеше һәләк булған
Бөгөн төндә Тәтешле районының янғын һүндереүселәрен Илмәт ауылына саҡыртҡандар. Кешеләр ағас йортоноң дөрләп яныуы хаҡында әйткән. Янғын һағы эшселәре күрше йорттарҙы янғындан һаҡлап өлгөргән. Ут һүндергән ваҡытта янғын һүндереүселәр өс мәйет тапҡан. Илмәттә йәшәүселәр 58 йәшлек һәм 32 йәшлек ауыл кешеләрен таныған, өсөнсө кешенең кемлеге әле тикшерелә. Һәләк булыусылар алкоголь менән мауығыусылар сифатында иҫәптә торған. Айыҡ булмаған хәлдә тәмәке тартыу янғын сәбәбе булғандыр, тип хәбәр иттеләр БР буйынса Рәсәй Ғәҙәттән тыш хәлдәр министрлығы Дәүләт учреждениеһының матбуғат хеҙмәтендә.


text:
Өфөлә инглиз телендә Шүлгәнташ мәмерйәһендәге рәсемдәр һәм тамғалар хаҡында үҙенсәлекле китап донъя күрҙе
ӨФӨ, 2016 йыл, 12 апрель. /«Башинформ» мәғлүмәт агентлығы, Ләйлә Аралбаева/.
Башҡортостан «Китап» нәшриәтендә инглиз телендә «Шүлгәнташ мәмерйәһендәге рәсемдәр һәм тамғалар» исемле китап баҫылып сыҡты. Баҫманың авторҙары — Юрий Ляхницкий, Олег Минников һәм Антон Юшко, инглиз теленә Зөһрә Рәхимова тәржемәләгән.
Каталогта Көнсығыш Евразия өсөн уникаль палеолит осорондағы һүрәттәрҙе сағылдырған яңы материалдар тупланған. Уны А.П.Карпинский исемендәге Бөтә Рәсәй геология институты хеҙмәткәрҙәре һәм Рус география йәмғиәте ағзалары асыҡлаған.
Нәшриәттең матбуғат хеҙмәтендә хәбәр итеүҙәренсә, каталогта 195 һүрәт бар, уларҙың күбеһе һуңғы йылдарҙа табылған. Эш барышында рәсемдәр төркөмдәргә бүленгән. Зооморф рәсемдәрҙән (мамонттар, ҡуйы йөнлө мөгөҙморондар, аттар һәм үгеҙҙәр) тыш, мәмерйәлә төрлө геометрик тамғалар һәм таптар һүрәтләнгән. Уларҙың күбеһен компьютер алымы ярҙамында танырға мөмкин. Үткәрелгән тикшеренеүҙәр борон Көньяҡ Уралда үҙенсәлекле палеолит мәҙәниәте үҙәге булыуы хаҡында һөйләй.
Яңы китап «Китап» нәшриәте магазиндары кәштәләренә ҡуйылған да инде.


text:
Фото:
Силәбе өлкәһенең башҡорт йәштәре үҙҙәренең етәксеһен һайланы
Фото:
Силәбелә Силәбе өлкәһе Башҡорт йәштәре иттифағының отчет-һайлау конференцияһы үтте, уның йомғаҡтары буйынса иттифаҡ рәйесе итеп яңынан Тимур Сәфиуллин һайланды.
Конференцияла ҡатнашыусылар башҡорт йәштәренең туған телдәрен өйрәнеү, башҡа халыҡтар менән мәҙәниәт өлкәһендә тәжрибә уртаҡлашыу, Башҡорт йәштәре иттифағы символикаһы мәсьәләләрен тикшерҙе. AISEC халыҡ-ара йәштәр ойошмаһы вәкиле Анна Мовчан төрлө илдәр йәштәре менән аралашыу һәм үҙ-ара хеҙмәттәшлек итеү перспективалары хаҡында һөйләне.
Конференция дауамында Башҡорт йәштәре иттифағының яңы символикаһы һәм Башҡорт кодексы ҡабул ителде. Тимур Сәфиуллиндың әйтеүенсә, Башҡорт кодексы – ул теләһә ниндәй милләт ҡуллана алырлыҡ универсаль ҡағиҙәләр йыйылмаһы ул, сөнки Кодекс бөтә кешелек өсөн уртаҡ ҡиммәттәргә нигеҙләнә.
Осрашыу һөҙөмтәһендә башҡорт теле курстарын ойоштороусы төркөмдәргә булышлыҡ итергә, башҡорт йәштәренең көнүҙәк проблемаларын тикшереү өсөн фекер алышыу клубы ойошторорға, шулай уҡ мәҙәниәт, спорт, башҡа төрлө йәмәғәт ойошмалары менән хеҙмәттәшлек итеү, киң мәғлүмәт саралары менән эшләү кеүек айырым йүнәлештәрҙә эшләүсе иттифаҡ ячейкаларын ойошторорға ҡарар ителде.
Конференция сиктәрендә Башҡорт йәштәре иттифағы етәкселеге үҙенең иң әүҙем 10 ағзаһын башҡорт халҡының милли-мәҙәни ҡиммәттәрен һаҡлауҙағы һәм үҫтереүҙәге уңыштары өсөн бүләкләне.


text:
Башҡортостандың «телевидение олимпсылары» Сочиға Уйындар-2014-кә юлландыФото: Олег Яровиков
Башҡортостандың «телевидение олимпсылары» Сочиға Уйындар-2014-кә юлланды
Башҡортостандың «телевидение олимпсылары» Сочиға Уйындар-2014-кә юлландыФото: Олег Яровиков
Башҡортостандың 30 телевидение хеҙмәткәре йома, 24 ғинуарҙа, Сочиға XXII ҡышҡы Олимпия уйындарын яҡтыртырға китте. Ул, дүрт йыллыҡ Уйындарҙа эшләү хоҡуғы алған, Башҡортостан юлдаш телевидениеһы хеҙмәткәрҙәре.
«Спортивное вещание» («Панорама») автономиялы коммерцияһыҙ ойошма – яңы профессиональ техникаһы һәм юғары класлы белгестәр комадаһы булған Рәсәй телевидение компанияһы. Ул Мәскәүҙә һәм сит илдә спорт, ижтимағи-сәйәси һәм мәҙәни сараларҙы трансляциялауҙа ҙур тәжрибәгә эйә.
2011-2013 йылдар дауамында яңы телевидение ҡорамалында эшләү оҫталығын үҙләштергән 1200-ҙән ашыу профессионалды әҙерләгән. Уларҙы конкурс нигеҙендә һайлап алыу туры Рәсәйҙең ун төбәгендә үтте.
«Панорама» Өфө филиалы хеҙмәткәрҙәре яҡшы уҡып сыҡты һәм һуңынан тест ярыштарында уңышлы стажировка үтте: биатлон һәм саңғы ярыштары буйынса Донъя кубогында эшләне. Улар был дисциплиналарҙа, тағы ла тауҙан төшкән ярыштарҙа Сочиҙағы Олимпиада-2014-тә эшләйәсәк.
— Беҙҙең «телевидение олимпсылары» тарафына юл теләктәре әйтер өсөн йыйылдыҡ», — тине «Башҡортостан» телерадиокомпанияһы дәүләт унитар предприятиеһының директоры Ғәлим Яҡупов. — Олимпиада – ике йыл элек эшләй башлаған эштең һөҙөмтәһе. Минең һеҙгә директор кәңәше – бейек күтәргән байраҡты төшөрмәгеҙ, һеҙ уны инде күтәрҙегеҙ. Уны көслө ҡулдарҙы лайыҡлы тотоғоҙ! Уны бөтә Олимпиада аша алып барығыҙ!
— Башҡортостан юлдаш телевидениеһы хеҙмәткәрҙәренең Олимпия уйындарында ҡатнашыуы менән ғорурланабыҙ. Башҡортостандың телевидение хеҙмәткәрҙәре хоккейҙы трансляциялау буйынса илдә иң яҡшыһы тип иҫәпләнә, Ҡазанда Универсиада-2013-тә беҙҙең эште маҡтанылар, — тип билдәләне БР «Башҡортостан» телерадиокомпанияһы дәүләт унитар предприятиеһы директорының телевидение буйынса урынбаҫары Азамат Әлмөхәмәтов. — Һеҙ белем алдығыҙ, уны Олимпиадала файҙаланасаҡһығыҙ. Уйлауымса, Уйындарҙың үҙендә һеҙ Башҡортостан юлдаш телевидениеһын биҙәрлек нәмәләр аласаҡһығыҙ. Ни тиһәңдә был тәжрибә ике яҡ өсөн дә – Сочиҙағы Олимпиадаға ла, Башҡортостан юлдаш телевидениеһына ла файҙалы буласаҡ. Уңыштар һеҙгә! Беҙҙең олимпсыларҙың еңеүе һәм телевидение еңеүҙәре менән ҡайтасағығыҙға ышанабыҙ.


text:
«Башҡортостандың мәҙәни баш ҡалаһы» эстафетаһын бөрйәндәр ҡабул итәсәк
Мәҙәниәт йылына арналған «Башҡортостандың мәҙәни баш ҡалаһы» республика марафоны бөгөн, 20 майҙа, Бөрйән районына барып етәсәк. «Беҙ боронғо Бөрйәндәр» театрлаштырылған тамашаға эстафетаны әбйәлилдәр килтерәсәк. Бының тураһында БР Республика халыҡ ижады үҙәгенең матбуғат хеҙмәтендә хәбәр иттеләр.
«Башҡортостандың мәҙәни баш ҡалаһы» марафоны сиктәрендә Бөрйән районында күп кенә саралар уҙасаҡ. Балалар сәнғәт мәктәбендә һынлы сәнғәт класы уҡыусылары эштәренең күргәҙмәһе асыласаҡ.
Мәҙәниәт йылы символын артабан Иҫке Собхағол ауыл советы мәҙәниәт учреждениеларының саралары көтә. «Ағиҙель» сәләмәтләндереү лагеры марафонды уҡыусыларҙың уҡытыу-ялан лагерын асыуға арналған концерт менән ҡаршы аласаҡ.
21 майҙа штандарты Мәһәҙей ауыл мәҙәниәт йортонда «Кәкүк сәйе» байрамында көтәләр. Марафон Байназар ауылы моделле китапханаһында ла буласаҡ. Унда йәш шағир Айгиз Баймөхәмәтовтың «Ҡалдырма мине, әсәй» китабы буйынса китап уҡыусылар конференцияһын үткәреү планлаштырылған.
23 майҙа Мәҙәниәт йылы символын Баймаҡ ҡалаһына тапшырасаҡтар.


text:
Нимә ул инновациялар?
- Подробности
- Родительская категория: Мәҡәләләр
- Опубликовано 05.05.2008 10:49
Инновацион типтағы иҡтисадты формалаштырыу Рәсәйҙең 2020 йылға тиклем үҫеш программаһында һалынған. Әммә беҙҙең беребеҙ ҙә "инновацион иҡтисад"тың нимәнән ғибәрәт булыуын аңламаған кеүек тәьҫир ҡала.
Баҡсала ла төпләнеп була / Бәлки, ҡайһы берәүҙәр ошо рәүешле торлаҡ мәсьәләһен хәл итер.
- Подробности
- Родительская категория: Мәҡәләләр
- Опубликовано 05.05.2008 09:27
РФ Конституция суды «Граждандарҙың коммерцияға ҡарамаған баҡсасылыҡ, йәшелсәселек һәм дача берләшмәләре тураһында» Федераль закондың 1-се статьяһындағы икенсе абзацты Рәсәй Конституцияһына ярашлы түгел тип тапты һәм «ил граждандары төп йәшәү урыны булараҡ дача участкаларында ла теркәлә ала» тип белдерҙе. Асыҡлап әйткәндә, закондың был өлөшөндә кешеләргә үҙ ер участкаһында торлаҡ төҙөү рөхсәт ителә, әммә теркәлеү (прописка) ярамай.
Бюджет нисек үтәлә?
- Подробности
- Родительская категория: Мәҡәләләр
- Опубликовано 18.03.2008 09:46
Башҡортостан Республикаһы Финанс министрлығы мәғлүмәттәре буйынса, 2008 йылдың 1 мартына Рәсәй Федерацияһының бюджет системаһына Башҡортостан Республикаһы территорияһы буйынса 35 миллиард 234 миллион һумлыҡ килем индерелгән, былтырғы ошо уҡ осор менән сағыштырғанда 6 миллиард 144,5 миллион һумға (21,1 %) күберәк. Шуларҙан федераль бюджет һәм Рәсәйҙең бюджеттан тыш дәүләт фондтары килеменә 25 миллиард 632,1 миллион һум (72,7 %) һәм Башҡортостан Республикаһының йыйылма бюджетына 9 миллиард 601,9 миллион һум (27,3 %) күсерелгән.
Айға күсенеп китә алмайбыҙ, тимәк заман ҡуйған шарттарға ҡулайлашырға һәм үҙ урыныбыҙҙы билдәләргә генә ҡала.
- Подробности
- Родительская категория: Мәҡәләләр
- Опубликовано 15.03.2008 23:42
(Мәҡәлә иҫке булһа ла сайтыбыҙҙа урын бирергә булдыҡ. Админ)
Башҡорттар күпләп йәшәгән урындарҙа бер нәмә лә юҡ һәм килер бер ваҡыт, башҡорттар үҙ ерҙәрен ташлап китәсәк...", тип Шакиров һәм Брежнев исеменә хаттар яҙҙыҡ.
Сәсмә әҫәрҙәр
- Подробности
- Родительская категория: Әҙәбиәт
- Опубликовано 15.03.2008 20:08
Гонаһ онотолмаҫ һәм изгелек ерҙә ятып ҡалмаҫ. Киләсәгебеҙҙә үлем бар, һуңынан хисап буласаҡ һәм яуап һораласаҡ. Ул көн күп йөҙҙәр аҡ һәм күп йөҙҙәр, Алла һаҡлаһын, ҡара буласаҡ!...
Башҡортса яҙыу
- Подробности
- Родительская категория: Сайт
- Опубликовано 03.03.2008 11:40
Форумдарҙа йыш ҡына нисек башҡортса яҙырға (башҡорт хәрефтәрен ҡулланып) тигән һорау менән ҡаршылашырға тура килә. Ошо сәбәп менән был ярҙамсыны яҙып китергә булдым. Бында яҙылғандар яңы нәмә түгел, барыһы ла беленә, тик тырым-тырағай таралып яталар ;) Йыйып ярҙамсы мәҡәлә булдырырға булдым.
Оло мираҫлы ҡыҫҡа ғүмер
- Подробности
- Родительская категория: Мәҡәләләр
- Опубликовано 19.02.2008 13:20
...Бөгөнгө көн ауыр һәм яуаплы,
Бик күп эштәр иңгә йөкмәлгән.
Ғабдулла Амантай
Эйе, башҡараһы эштәр, яулайһы үрҙәр, яҡты өмөттәр бихисап ине, тик барыһы ла тамырынан аяуһыҙ өҙә сабылды, селпәрәмә килтерелде. Әйтерһең дә, донъя түңкәрелде, изгелек, яҡшылыҡ юҡ ителде. Хыялдарҙы ҡыйратыусылар, әлбиттә, был енәйәттәре сер мөһөрө аҫтында ҡалыр ҙа изгелек башҡа ҡалҡмаҫ, тип өмөтләнде булһа кәрәк. Тик кеше сабырлығы, унан да бигерәк, халыҡ хәтере барыбер көслөрәк, нығыраҡ булып сыҡты һәм ҡасандыр башҡарылған изгелек бер көн бар енәйәтте фаш итеп, ҡалҡып сыҡты.
«Тәҙрә уйыусы»ларға «тар ярыҡтан» ҡараш, йәки Ябай башҡорт уҙаманының уйланыуҙары.
- Подробности
- Родительская категория: Мәҡәләләр
- Опубликовано 18.02.2008 10:12
Тел ғалимы, яҙыусы Зиннур Ураҡсиндың «Ватандаш» журналында баҫылған «Тәҙрә уйыусы» исемле әҫәре күңелемдәге булған тыуған телем – башҡорт теле – тураһындағы уйланыуҙарымды яңынан ҡуҙғатып ебәрҙе. Яҙыусы әҫәрендә тәүге башҡорт алфавитын төҙөүсе, телсе-врач, күренекле дәүләт эшмәкәре Мөхәмәтхан Ҡулаевтың тормош юлын һүрәтләй. Әҫәрҙең төп ораны итеп «Халыҡҡа яҙыу тәҡдим итеү – ул бит яңылыҡҡа, яҡтылыҡҡа күҙен асыу, тәҙрә уйыу» фекере ҡулланыла.


text:
Финанс министрлығы бюджет табыштары һәм сығымдары хаҡында
2009 йылдың 1 ноябренә Рәсәй Федерацияһының бюджет системаһына Башҡортостан Республикаһы территорияһы буйынса 183 170,4 миллион һумлыҡ килем индерелгән.
Башҡортостан Республикаһы буйынса Рәсәй Федерацияһы бюджет системаһы килемдәре (таможня түләүҙәрен иҫәпкә алмайынса) нигеҙҙә (89,6 %) Өфө, Стәрлетамаҡ, Нефтекама, Октябрьский, Салауат, Күмертау ҡала округтары һәм Өфө, Туймазы, Учалы, Бәләбәй, Ишембай, Мәләүез муниципаль райондары территорияларында тәьмин ителгән.
Быйыл 1 ноябргә республика тупланма бюджетының килем өлөшөнә 74 098,7 миллион һумлыҡ һалым һәм һалым булмаған килемдәр индерелгән, Башҡортостан Республикаһының тупланма бюджеты сығымдары 89 341,2 миллион һум тәшкил иткән.
Башҡортостан Республикаһы бюджеты килемдәр буйынса 79 096,2 миллион һумға, йәки йыллыҡ планға ҡарата 83,3 процентҡа, үтәлгән, шул иҫәптән һалым һәм һалым булмаған килемдәр 57 097,6 миллион һум (81,3 %) күләмендә булған.
2009 йылдың 1 ноябренә Башҡортостан Республикаһы бюджетының һалым булмаған килемдәре 5 013,8 миллион һум йәки һалым һәм һалым булмаған килемдәрҙең дөйөм күләменең 8,8 процентын тәшкил иткән, шул иҫәптән дәүләт һәм муниципаль милектәге мөлкәтте файҙаланыуҙан килемдәр — 4 712,1 миллион һум, йәки 8,3 %.
Федераль бюджеттан керемдәр 15 992,9 миллион һум, йәки Башҡортостан Республикаһы килемдәренең дөйөм күләменең 20,2 процентын, тәшкил иткән.
2009 йылдың 10 айында Башҡортостан Республикаһы бюджеты сығымдары 74 815,6 миллион һум күләмендә финансланған, был былтырғы ошо уҡ осор менән сағыштырғанда 12 338,7 миллион һумға, йәки 19,7 процентҡа, күберәк. Башҡортостан Республикаһы бюджетының сығымдар структураһында түбәнге бюджеттарға финанс ярҙамы күрһәтеүгә сығымдар 30 029,7 миллион һум, йәки сығымдарҙың дөйөм күләменән 40,1 процент, республика учреждениелары хеҙмәткәрҙәренә эш хаҡы түләүгә — 9 678 миллион һум, йәки 12,9 процент, граждандарға социаль ярҙам сараларын тормошҡа ашырыуға, пособиелар, пенсияларға өҫтәмәләр түләүгә һәм социаль тәьминәт буйынса башҡа сығымдарға — 7855,5 миллион һум, йәки 10,5 процент, эшләмәгән халыҡтың медицина страховкаһына 5090,5 миллион һум, йәки 6,8 процент, тәшкил иткән. Юл хужалығын финанслауға һәм капитал һалыуҙарға 16 946 миллион һум, йәки Башҡортостан Республикаһы бюджетының барлыҡ сығымдарының 22,6 проценты, бүленгән. Сығымдарҙың күрһәтелгән йүнәлештәренә Башҡортостан Республикаһы бюджеты сығымдарының 92,9 проценты тура килә.
2009 йылдың 1 ноябренә урындағы (муниципаль райондар, ҡала округтары, ауыл һәм ҡала биләмәләре) бюджеттарҙың һалым һәм һалым булмаған килемдәре 17 001 миллион һум, йәки йыллыҡ планға ҡарата 80,7 процент, булған, шул иҫәптән муниципаль райондар бюджеттарына 6 920 миллион һум, ҡала округтары бюджеттарына 10 081 миллион һум индерелгән, был 2009 йыл планына ҡарата ярашлы рәүештә 85,7 һәм 77,7 процент тәшкил иткән.
Быйыл ун ай эсендә Башҡортостан Республикаһы бюджетын үтәү йомғаҡтары күрһәтеүенсә, әүәлерәк булдырылған үҙәкләштерелгән резервтар бюджет өлкәһе хеҙмәткәрҙәренә эш хаҡын ваҡытында түләү, шулай уҡ социаль учреждениелар селтәрен ҡарау буйынса төп социаль-әһәмиәтле ағымдағы сығымдарҙы финанслау мөмкинлеген бирҙе. Шул уҡ ваҡытта граждандарға социаль ярҙам сараларын тормошҡа ашырыуға, пособиелар, пенсияларға өҫтәмәләр түләүгә сығымдар һәм граждандарҙың социаль тәьминәте буйынса башҡа сығымдар былтырғы ошо уҡ осор менән сағыштырғанда 55,3 процентҡа, эшләмәгән халыҡтың медицина страховкаһына 17,2 процентҡа артҡан.
Стационар һаулыҡ һаҡлау учреждениеларында грипты дауалау өсөн химия терапияһы саралары запасын булдырыуға 10 миллион һум бүленде.
Ошо осорҙа бюджет өлкәһе хеҙмәткәрҙәренең хеҙмәтенә түләүгә сығымдар 24592,5 миллион һум тәшкил иткән һәм, социаль тармаҡ хеҙмәткәрҙәренең уртаса айлыҡ эш хаҡының 22 процентҡа артыуын тәьмин итеп, былтырғы ошо уҡ осор менән сағыштырғанда 2 575,6 миллион һумға артҡан.
Башҡортостан Республикаһы Хөкүмәте республика иҡтисадындағы хәлде тотороҡландырыу һәм реаль секторҙың төп тармаҡтарына булышлыҡ итеү буйынса сараларҙы тормошҡа ашырыуҙы дауам итә.
Йыл башынан алып агросәнәғәт комплексына дәүләт ярҙамы күрһәтеүгә 10,7 миллиард һум аҡса бүленгән, шуларҙан ауыл хужалығы техникаһы һәм ҡорамалдары һатып алыуға — 2 миллиард һум, ауыл хужалығы етештереүе өлкәһендәге субсидияларға, компенсацияларға һәм сараларға — 3,15 миллиард һум, шул иҫәптән һөт һәм ит малсылығын үҫтереүгә — 0,4 миллиард һум.
Торлаҡ-коммуналь хужалыҡ, социаль тәғәйенләнештәге объекттарҙы һәм бюджет учреждениеларын 2009-2010 йылдарҙың көҙгө-ҡышҡы осорона эшкә әҙерләү менән бәйле сараларға Башҡортостан Республикаһының тупланма бюджетынан 12,9 миллиард һум бүленгән.
Торлаҡ төҙөлөшөнә булышлыҡ итеүгә һәм граждандарҙың айырым категорияларын торлаҡ менән тәьмин итеү буйынса сараларҙы тормошҡа ашырыуға быйыл ун ай эсендә 5,1 миллиард һум аҡса бүленгән, былтырғы ошо уҡ осор менән сағыштырғанда үҫеш — 1,9 тапҡыр. Мәктәптәр һәм республикалағы башҡа мәғариф учреждениелары төҙөлөшөн финанслауға 2,6 миллиард һум, һаулыҡ һаҡлау объекттары төҙөлөшөн финанслауға 1,3 миллиард һумлыҡ дәүләт капитал һалыуы тормошҡа ашырылған.
Төбәк, муниципаль-ара һәм урындағы әһәмиәттәге дөйөм файҙаланыуҙағы автомобиль юлдарын ҡарауға, ремонтлауға, һалыуға һәм реконструкциялауға йыл башынан алып Башҡортостан Республикаһы бюджетынан 3,8 миллиард һум, коммуналь техника, йөк ташыу, милиция подразделениелары өсөн автотранспорт саралары, автобустар, троллейбустар һатып алыу буйынса сараларҙы тормошҡа ашырыуға 1 миллиард һумдан ашыу аҡса бүленгән.
Быйыл республикала бәләкәй һәм урта эшҡыуарлыҡ субъекттарына ярҙам итеүгә һәм үҫтереүгә 750 миллион һум аҡса һалынған.


text:
Азат Ҡарасурин – Паралимпия уйындары-2014 чемпионы Фото: Минспорт РБ
Азат Ҡарасурин – Паралимпия уйындары-2014 чемпионы
Азат Ҡарасурин – Паралимпия уйындары-2014 чемпионы Фото: Минспорт РБ
Сочиҙа XI ҡышҡы Паралимпияла Рәсәйҙән Азат Ҡарасурин, Башҡортостан вәкиле, физик үҙенсәлектәре менән спортсылар араһында 12,5 километрға биатлон ярышында чемпион булды.
Азат Ҡарасурин көмөш призер норвег Нильс Эрик Ульсетты 55 секундҡа һәм өсөн булыусы Канаданың Марк Арендсын 1 минут 1 секундҡа уҙа.
Был Башҡортостан спортсыларының беренсе «алтыны» һәм был Паралимпияла республика вәкилдәре яулаған дүртенсе награда.


text:
Башҡортостанда Дөйөм Рәсәй халыҡ фронтының төбәк бүлексәһе ойошторолдоФото: Андрей Старостин
Башҡортостанда Дөйөм Рәсәй халыҡ фронтының төбәк бүлексәһе ойошторолдо
Башҡортостанда Дөйөм Рәсәй халыҡ фронтының төбәк бүлексәһе ойошторолдоФото: Андрей Старостин
Өфөлә ойоштороу конференцияһында Дөйөм Рәсәй халыҡ фронтының төбәк бүлексәһе төҙөлдө. Сараға йыйылыусылар бүлексә штабына өс ҡушма рәйес һәм контроль-ревизия органдарын һайланы. Конференция эшендә Дөйөм Рәсәй халыҡ фронты Үҙәк штабынан Рәсәй Президенты ҡарамағындағы Балалар мәнфәғәтендәге ғәмәлдәрҙең Милли стратегияһы эшмәкәрлеген тормошҡа ашырыу буйынса координация советы ағзаһы Елена Сутормина ҡатнашты.
Ул, халыҡ фронты – ул бөтә йәмғиәт: йәштәр,ветерандар, Рәсәйгә битараф булмаған һәр кем өсөн асыҡ юл, тип билдәләне. Халыҡ фронты, киҫкен мәсьәләләр буйынса фекер алышырлыҡ, һәр кемдең тауышына ҡолаҡ һалырлыҡ майҙансыҡҡа әйләнергә тейеш.
Дөйөм Рәсәй халыҡ фронты республика бүлексәһенең ҡушма рәйестәре итеп Башҡортостан Дәүләт йыйылышы – Ҡоролтай депутаты, Мәғариф, мәҙәниәт, спорт һәм йәштәр сәйәсәте буйынса парламент комитеты башлығы Эльвира Айытҡолова, М.Аҡмулла исемендәге Башҡорт дәүләт педагогия университеты проректоры Максим Михайлов һәм БР Сауҙа-сәнәғәт палатаһының вице-президенты Азат Фазлыев һайланды.
Төбәк бүлексәһенең ойоштороусылар составына уҡытыусылар, табиптар, журналистар, мәҙәниәт хеҙмәткәрҙәре, эшҡыуарҙар, ведомство етәкселәре инде. Эльвира Айытҡолова билдәләп үтеүенсә, «хәҙер улар алдында Дөйөм Рәсәй халыҡ фронты бүлексәләрен урындарҙа – республиканың ҡала һәм райондарында ойоштороу бурысы тора».
Ул, «бөгөнгө төп маҡсат – граждандарҙың власть менән кире бәйләнешен юлға һалыу», тип һыҙыҡ өҫтөнә алды. Сәйәсмән әйтеүенсә, «был бәйләнеште, яҡтар бер-береһен ишетә алырлыҡ, файҙалы итеп ойошторорға кәрәк».
Әлеге ваҡытта мөһим бурыс булып йәмәғәт мониторингы булдырыу тора, — тип иҫәпләй Эльвира Айытҡолова. «Генераль штаб ошондай өс үҙәк ойошторған да инде. Беренсеһе һатып алыуҙар өлкәһендә дәүләт средстволарын тотоноу һөҙөмтәлелеген тикшерә. Был юҫыҡта бөгөн «Намыҫлы һатып алыуҙар өсөн» («За честные закупки») порталы һөҙөмтәле эшләп килә, унда һәр кеше власҡа үҙенең һорауын, теләген яҙып ҡалдыра ала. Икенсе мөһим йүнәлеш – мәғариф системаһы мониторингы, өсөнсөһө – Владимир Путиндың май айындағы указдарын тормошҡа ашырыу мониторингы», — тип һүҙен йомғаҡланы Дөйөм Рәсәй халыҡ фронты төбәк бүлексәһенең ҡушма рәйесе.


text:
Баш ҡалала «Башҡортостандың йыл уҡытыусыһы – 2012» конкурсында ҡатнашыусылар өсөн семинар ойоштороласаҡ
«Башҡортостандың йыл уҡытыусыһы — 2012», «Рус теле һәм әҙәбиәте йыл уҡытыусыһы — 2012», «Татар теле һәм әҙәбиәте йыл уҡытыусыһы — 2012» республика конкурстарында ҡатнашыусылар өсөн 13 мартта Өфөлә, Башҡортостандың Мәғарифты үҫтереү институтында уҡытыу семинары үткәреләсәк.
Уның сиктәрендә лекциялар, үткән йылдарҙағы конкурстарҙа еңеүселәрҙең оҫталыҡ дәрестәре, Башҡортостандың Мәғарифты үҫтереү институты уҡытыусыларынан консультациялар планлаштырыла.
Ойоштороусылар билдәләүенсә, бындай саралар конкурста ҡатнашыусыларға профессиональ смотрға әҙреләнеүҙә ярҙам итеү маҡсатында ойошторола.
Бындай дәрестәр йышыраҡ үткәрелергә тейеш, тип иҫәпләй үткән семинарҙарҙа ҡатнашыусылар.
— Беренсенән, бында тәжрибә уртаҡлашабыҙ. Икенсенән, үҙең өсөн күп нәмә алыу, камиллашыу мөмкинлектәренә эйә булабыҙ. Уҡытыусылар – ғүмер буйы үҙҙәре уҡытып ҡына ҡалмай, белемен дә камиллаштыра, — тине улар.
Йыл һайын үткәрелеүсе педагогик оҫталыҡ республика конкурсы Өфөлә апрелдең тәүге яртыһында үтәсәк.


text:
Константин Толкачев Волга буйы федераль округының закондар сығарыусылар ассоциацияһы ултырышында ҡатнашасаҡ
БР Дәүләт Йыйылышы – Ҡоролтайы рәйесе Константин Толкачев XXVII РФ Волга буйы субъекттары ҡануниәт (вәкәләтле) органдары ассоциацияһының ултырышында ҡатнашасаҡ. Сара 30 июндә Ижевск ҡалаһында үтәсәк.
Ултырышта туризм өлкәһе үҫешен закондар йәһәтенән тәьмин итеү мәсьәләләре, шулай уҡ Волга буйы төбәктәренең федераль маҡсатлы программаларын тормошҡа ашырыуҙа ҡатнашыу тәжрибәһен ҡарау планлаштырыла. Өлгө сифатында «2006-2015 йылдарға Рәсәй Федерацияһында физик культура һәм спорт үҫеше», шулай уҡ «2010-2015 йылдарға Рәсәйҙең транспорт системаһы үҫеше» федераль маҡсатлы программаларын тормошҡа ашырыу барышы тураһында хәбәр ителәсәк.


text:
Өфөлә электр транспорты хәрәкәтен мониторинглау системаһы индерелде
ӨФӨ, 2015 йыл, 19 октябрь. /«Башинформ» мәғлүмәт агентлығы, Розалиә Вәлиева/.
Өфөнөң электр транспорты идаралығы электр транспорты паркын навигация ҡорамалдары менән йыһазландырыу буйынса эште тамамланы. Хәҙер һәр троллейбус, трамвай ГЛОНАСС системаһына тоташтырылған, тип хәбәр итә Өфө хакимиәтенең матбуғат хеҙмәте.
«Өфө ҡалаһы ҡала округының электр транспорты идаралығы» муниципаль унитар предприятиеһының генераль директоры Асҡар Фазлыев билдәләүенсә, Силәбелә, Ырымбурҙа һәм башҡа илебеҙ ҡалаларында ошондай электр транспорты хәрәкәтен мониторинглау системаһы индерелгән һәм уның һөҙөмтәлелеге раҫланған. Өфөлә проект инвесторҙар иҫәбенә ғәмәлгә ашырылған.
Система навигация, диспетчер һәм процессинг үҙәген үҙ эсенә ала. Трамвайҙарҙа һәм троллейбустарҙа ҡуйылған навигация ҡорамалы транспорттың хәрәкәт итеүе хаҡындағы мәғлүмәттәрҙе берҙәм диспетчер хеҙмәтенә тапшыра.
Ҡала халҡы ла электр транспорты хәрәкәтен күҙәтеп бара ала. Android һәм iOS системалары ҡоролмаларындағы «Аҡыллы транспорт» мобиль ҡушымтаһы ярҙамында кәрәкле трамвай йәки троллейбустың ҡайҙалығын белергә мөмкин. Транспорт хәрәкәтенең картаһы Өфө электр транспорты идаралығының яңыртылған сайтында бирелгән. Шулай уны ГЛОНАСС системаһының йәмәғәт порталында ла табырға мөмкин.


text:
Республика йәштәрҙе эш менән тәьмин итеүгә булышлыҡ итеү үҙәге йәйге каникул осоронда үҫмерҙәргә эшкә урынлашырға ярҙам итә
Быйыл йәй Республика йәштәрҙе эш менән тәьмин итеүгә булышлыҡ итеү үҙәге бәлиғ булмағандарға туңдырма һатыусылар, официанттар, курьерҙар, промоутерҙар, ярҙамсы эшселәр, йыуыусылар вакансиялары тәҡдим итә. Бар ерҙә лә үҫмерҙәр хеҙмәтен ойоштороу буйынса талаптар күҙәтелә, хәүефһеҙлек техникаһына махсус иғтибар бирелә. Йәштәрҙе улар өсөн ҡануниәт менән билдәләнгән норманан артыҡ эшләргә мәжбүр итмәйҙәр.
Үҙәк директоры Гөлләриә Ялсыҡаева әйтеүенсә, үҫеп килеүсе быуындың мәшғүллеге, айырыуса йәйге осорҙа, йәштәрҙең көнүҙәк проблемаларының береһе булып тора. Уны хәл итеүҙә төрлө ойошмалар һәм хеҙмәттәр ҡатнаша — БР Хеҙмәт һәм халыҡты социаль яҡлау министрлығы ҡарамағындағы Халыҡ мәшғүллеге дәүләт хеҙмәте идаралығы, БР Йәштәр сәйәсәте, спорт һәм туризм министрлығы, республика район һәм ҡалаларының йәштәр эштәре буйынса органдары, шулай уҡ Республика йәштәрҙе эш менән тәьмин итеүгә булышлыҡ итеү үҙәге.
—2010 йылдың башынан алып май айына тиклем беҙҙең белгестәр менән 1500 самаһы кеше эшкә урынлаштырылған, — ти Гөлләриә Ялсыҡаева. — Йәй етеү менән эшһеҙ йәштәр ағымы артты. Бер июнь айында ғына беҙгә 700 тирәһе үҫмер мөрәжәғәт итте.
Йәштәр мәшғүллегенең йәнә бер формаһы – студенттарҙың хеҙмәт отрядтары. Был үҫмерҙәр һәм йәштәргә социаль ярҙамдың бер формаһы ғына түгел, яңы һөнәр үҙләштереү һәм яңы дуҫтар табыу мөмкинлеге лә. Быйыл өсөнсө хеҙмәт семестрында республиканан алты мең самаһы студент ҡатнашасаҡ, тип күҙаллана. Улар Башҡортостандың төрлө төбәгендә хеҙмәт итәсәк, ҡайһы берәүҙәре Рәсәйҙең башҡа төбәктәренә юлланыу мөмкинлеге аласаҡ. Ошо йәй эсендә йәмғеһе 11000 үҫмер һәм йәш кеше яңы һөнәр үҙләштереп, бер аҙ аҡса эшләй аласаҡ. Әйтергә кәрәк, студенттар отрядында хеҙмәт хаҡы, эш урынына ҡарап, 4 меңдән алып 15 меңгә тиклем етә.
Һаман да күңеленә оҡшаған эшен таба алмағандарға Республика йәштәрҙе эш менән тәьмин итеүгә булышлыҡ итеү үҙәгенә мөрәжәғәт итергә мөмкин. Уның адресы: Өфө ҡалаһы, Ленин урамы, 10, 13-сө кабинет. Ул шишәмбе, шаршамбы һәм кесаҙна көндәрендә 10 — 17 сәғәттәрҙә эшләй. Телефоны: 251-89-76.


text:
Коммерцияға ҡарамаған ойошмалар конкурстарҙа ҡатнашыуға саҡырыла
15 майҙан Рәсәйҙә социаль әһәмиәтле проекттарҙы тормошҡа ашырған һәм гражданлыҡ йәмғиәте институттарын үҫтереүҙә ҡатнашҡан коммерцияға ҡарамаған ойошмаларға дәүләт ярҙамы күрһәтеү сиктәрендә конкурстарҙа ҡатнашыуға заявкалар ҡабул ителә.
Заявкалар 2013 йылдың 15 июленә тиклем ҡабул ителәсәк, тип хәбәр иттеләр БР Иҡтисади үҫеш министрлығынан.
Был маҡсаттарға федераль бюджеттан 2013 йылда 2300 миллион һум аҡса бүлеү ҡаралған.
Конкурстарҙа дәүләткә ҡарамаған һәм муниципаль милектә булмаған ойошмалар ҡатнаша ала. Рәсәй ҡануниәтенә ярашлы, коммерцияға ҡарамаған ойошмаларға йәмәғәт һәм дини ойошмалар, фондтар, учреждениелар, коммерцияға ҡарамаған партнерлыҡтар, автономиялы коммерцияға ҡарамаған ойошмалар шулай уҡ юридик шәхестәр берләшмәләре (ассоциациялары һәм союздары) ҡарай.
Тулыраҡ мәғлүмәт менән БР Иҡтисади үҫеш министрлығы һәм Рәсәй Йәмәғәт палатаһы сайттарында танышырға мөмкин.


text:
«Башинформ» агентлығы Башҡортостандың Контроль-иҫәп палатаһы наградаһына лайыҡ булды
«Башинформ» агентлығы «юғары профессионаллеге, мәғлүмәти ярҙам күрһәткәне, БР Контроль-иҫәп палатаһының эшмәкәрлеген объектив яҡтыртҡаны өсөн» Башҡортостан Республикаһы Контроль-иҫәп палатаһының Рәхмәт хаты менән бүләкләнде. Шундай уҡ награданы «Башинформ» агентлығы баҫмаһы — «Версия Башкортостана» гәзитенең ижади коллективы алды.
Наградлау тантанаһы БР Контроль-иҫәп палатаһының 2012 йылғы эшмәкәрлек йомғаҡтарына арналған ултырышында үтте. Ойошма рәйесе Салауат Харасов журналистарға уңышлы хеҙмәттәшлек өсөн рәхмәт әйтте һәм яңы ижади уңыштар теләне.
Бындай наградаларға йәмғеһе 12 киң мәғлүмәт саралары вәкиле лайыҡ булды. Улар иҫәбендә телевидение, радио тапшырыуҙары, баҫма матбуғат редакциялары бар.


text:
Өфөлә оло йәштәгеләрҙе компьютер белеменә өйрәтеү үҙәге асылды
«Онлайн өләсәй һәм ҡартатай» милли социаль программаһы сиктәрендә Өфөлә оло йәштәгеләрҙе компьютер белеменә өйрәтеү үҙәге асылды. Үҙәк Коммунистик урамы, 39 адресы буйынса Рәсәй дәүләт социаль университеты филиалында урынлашты.
«Онлайн өләсәй һәм ҡартатай» милли социаль программаһы «Ветерандар, инвалидтар һәм пенсионерҙар ассоциацияһы» төбәк-ара йәмәғәт ойошмаһы менән 2008 йылдан башлап тормошҡа ашырыла. Шул ваҡыттан алып Рәсәйҙең 46 төбәгендә 126 компьютер үҙәге асылған. Хәҙер бындай үҙәк Башҡортостанда ла эшләй башланы. Ветерандар, инвалидтар һәм пенсионерҙар ассоциацияһы үҙәккә 10 ноутбук бүләк иткән.
— Үҙәктә ойоштороласаҡ курс 14 сәғәткә иҫәпләнгән, — тип һөйләне Рәсәй дәүләт социаль университеты филиалы администраторы Роберт Әхмәҙинуров. – Дәрестәр аҙнаһына ике тапҡыр үткәреләсәк. 10 кешенән торған ике төркөм ойоштороласаҡ.
Уның һүҙҙәренсә, тәүге ике төркөм булдырылған да инде. Курстарға яҙылыу өсөн 8(347) 272-04-81 телефоны буйынса шылтыратырға мөмкин.


text:
Баш ҡалала «Һылыуҡай» бәйгеһенең финалын ысын шоуға әйләндерергә вәғәҙәләйҙәр
ӨФӨ, 2016 йыл, 10 март. /«Башинформ» мәғлүмәт агентлығы, Ләйлә Аралбаева/.
Башҡортостанда 24-се тапҡыр «Һылыуҡай» гүзәллек конкурсы ойошторола. Бәйгенең финалы иһә 19 апрелдә «Башҡортостан» дәүләт концерт залында уҙа.
Ойоштороусылар хәбәр итеүенсә, конкурста сағыу декорациялар, костюмдар буласаҡ һәм яңы музыкаль композициялар яңғыраясаҡ. Ҡыҙҙар йыр-бейеүгә маһирлығын күрһәтәсәк, уй-хыялдары менән бүлешәсәк һәм башҡорт дизайнерҙарының яңы коллекцияһын тәҡдим итәсәк.
Ғәҙәттәгесә, финалға бер аҙна ҡалғас, «Туған тел» каналында «Һылыуҡай» көндәлеге» эфирға сыға. Бәйгесе һәр серияла оратор һәм актриса булараҡ асыла ала. Тапшырыу Өфө урамдарында һәм йәштәр ял итергә яратҡан урындарҙа төшөрөлә.
«Был конкурс — гүзәллек һәм ижад байрамы. Һис шикһеҙ, ул мөһим социаль әһәмиәткә эйә, сәләмәт йәшәү рәүешен, ғаилә ҡиммәттәрен һәм әсәлекте пропагандалай», — тине сараны ойоштороусыларҙың береһе Айгөл Үтәгәнова.
Һайлап алыу туры 2 апрелдә көндөҙгө сәғәт 11-ҙә «Театро» клубында уҙа. Финалға 12-15 сибәркәй сығасаҡ. Ентеклерәк мәғлүмәтте «Бәйләнештә» сайтындағы рәсми төркөмдә табырға була.
«Һылыуҡай» республика конкурсы — Рәсәйҙә иң оҙайлы һәм ғөрөф-ғәҙәттәрҙе дауам итеүсе берҙән-бер милли проект. Ойоштороусылар — Башҡортостандың Мәҙәниәт министрлығы, Республика халыҡ ижады үҙәге һәм «Туған тел» телеканалы.
Күптән түгел Мәскәү һәм Санкт-Петербург ҡалаларында ла ошондай уҡ бәйге ойошторола башланы. 6 мартта Мәскәүҙә Илнара Ниязғолова башҡорт һылыуҡайы исемен яуланы. Ул ҡиммәтле бүләктәр һәм республика конкурсының финалына юллама алды. Санкт-Петербургта был конкурс 12 мартта үткәрелә.


text:
Республика Юрий Демин менән хушлаштыФото: Андрей Старостин
Республика Юрий Демин менән хушлашты
Республика Юрий Демин менән хушлаштыФото: Андрей Старостин
Бөгөн республика күренекле дәүләт һәм йәмәғәт эшмәкәре Юрий Демин менән хушлашты. Юрий Демин иҫтәлегенә арналған матәм митингыһы БР Дәүләт Йыйылышы — Ҡоролтай йортонда үтте. Унда Башҡортостан Президенты М.Ғ. Рәхимов, БР Дәүләт Йыйылышы — Ҡоролтай рәйесе К.Б. Толкачев һәм башҡа рәсми кешеләр, республика парламенты депутаттары, министрлыҡтар һәм ведомстволар, предприятиелар һәм ойошмалар вәкилдәре, Юрий Деминдың туғандары һәм яҡындары ҡатнашты.
Ю.С. Демин 1940 йылдың 23 майында Башҡортостан Республикаһының Өфө районы Булгаков ауылында тыуған. 1957 – 1960 йылдарҙа Совет Армияһында хеҙмәт итә. 1965 йылда Силәбе политехник институтын тамамлағандан һуң Башавтоидаралыҡтың 2-се Өфө йөк автохужалығында хеҙмәт эшмәкәрлеген башлай. 1968 – 1970 йылдарҙа Ю.С. Демин “Оргтехстрой” һәм “Башкирстройтранс” трестарында етәксе вазифаларҙа эшләй. Унан һуң эшен КПСС-тың Өфө ҡала комитетында сәнәғәт-транспорт бүлеге инструкторы, КПСС-тың Өфө ҡалаһы Киров райкомында икенсе секретарь булып дауам итә. 1987 – 1990 йылдарҙа Ю.С. Демин — Өфө ҡалаһының Киров район Советы башҡарма комитеты рәйесе урынбаҫары һәм рәйесе.
1990 йылда ул Башҡортостан Республикаһы Юғары Советы рәйесенең беренсе урынбаҫары итеп һайлана. 1994 йылдан 1995 йылға тиклем Ю.С. Демин — Башҡортостан Республикаһы Юғары Советы рәйесе. Ошо вазифаларҙа ул республикала парламентаризмдың аяҡҡа баҫыуына, социаль-иҡтисади үҫешкә, яңы демократик Башҡортостан төҙөүгә ҙур өлөш индерә.
1995 йылдан алып хаҡлы ялға сыҡҡансы Ю.С. Демин Башҡортостан Республикаһы хеҙмәт, халыҡты эш менән тәьмин итеү һәм социаль яҡлау министры урынбаҫары, министрлыҡтың Халыҡты эш менән тәьмин итеү идаралығы начальнигы, “Газ-сервис” асыҡ акционерҙар йәмғиәте генераль директоры урынбаҫары булып эшләй.
Ю.С. Демин республиканың йәмәғәт тормошонда әүҙем ҡатнаша, Башҡортостан Республикаһының 12-се саҡырылыш халыҡ депутаты итеп һайлана.
Юрий Сергеевич үҙенең тырышлығы, принципиаллеге, кешеләргә иғтибарлы мөнәсәбәте менән эше буйынса иптәштәре араһында һәм бөтә республикала ҙур абруй һәм ихтирам ҡаҙанды. Ҡайҙа ғына эшләһә лә үҙ хеҙмәтенә юғары яуаплылыҡ менән ҡараны. Коллегалары уның тырышлығын, ойоштороу һәләтен, компетентлылығын һәм профессионализмын юғары баһаланы. Ул изге күңеллелек, ябайлыҡ һәм баҫалҡылыҡ кеүек һоҡланғыс сифаттары менән айырылып тора.
Дәүләт алдындағы ҙур хеҙмәттәре өсөн Ю.С. Демин “Почет Билдәһе” ордены, Башҡортостан Республикаһының Почет грамоталары, бик күп миҙалдар менән бүләкләнә. Уға “Башҡортостан Республикаһының атҡаҙанған транспорт хеҙмәткәре” тигән маҡтаулы исем бирелгән.
Тыуған төбәгенең сәскә атыуы хаҡына бөтә көсөн, тәжрибәһен һәм белемен биргән һоҡланғыс кеше, Башҡортостандың һәм Рәсәй Федерацияһының патриоты, талантлы етәксе Демин Юрий Сергеевич хаҡында яҡты иҫтәлек беҙҙең йөрәктәрҙә мәңге һаҡланыр.


text:
2011 йылда 26500 уҡыусы Берҙәм дәүләт имтиханы тапшырасаҡ
БР Мәғариф министрлығы мәғлүмәттәренә ҡарағанда, 2011 йылда республикала Берҙәм дәүләт имтиханын (БДИ) 26500-ҙән артыҡ кеше тапшырасаҡ. Хәтерегеҙгә төшөрәбеҙ, былтыр БДИ-ла — 27897, 2009 йылда 29963 уҡыусы ҡатнашты.
Быйыл мәктәпте тамамлаусылар 27 майҙан 20 июнгә тиклем берҙәм дәүләт имтиханы тапшырасаҡ. Ә элекке йылдарҙа тамамлаусылар өсөн БДИ 8 июлдә башланасаҡ һәм 18 июлдә тамамланасаҡ.
— БДИ йәки традицион формала имтихан тапшырыуҙы һайлау хоҡуғы менән элеккесә мөмкинлектәре сикләнгән балалар һәм урта профессиональ белем биреү учреждениеларын тамамлап, профилле әҙерлек йүнәлештәренә уҡырға инеүселәр файҙалана ала, — тип аңлатты БР Мәғариф министрлығының белем сифатын баһалау һәм БДИ бүлеге начальнигы Зәкий Мырҙағәлин.
Берҙәм дәүләт имтиханын ваҡытынан алда буласаҡ призывниктар, сит илгә сығыусылар, етди дауалау тәғәйенләнгән кешеләр, шулай уҡ Рәсәй һәм донъя кимәлендәге ярыштарға китеүсе спортсылар тапшыра ала. Ваҡытынан алда тапшырыу этабы – 20 апрелдән 30-ына тиклем.
Зәкий Мырҙағәлин әйтеүенсә, мәктәптәрҙә һәм мәғариф бүлектәрендә Берҙәм дәүләт имтихандарына планға ярашлы әҙерлек башланған да инде – вуздар БДИ репетициялары үткәрә, БР Мәғариф министрлығы вәкилдәре аңлатыу эше алып барыу өсөн райондарға сыға.


text:
Википедия:Биттәрҙе юйыу
Башҡорт Википедияһында алып барылған сәйәсәт Викимедия фонды сәйәсәтенә ярашлы ҡоролған һәм һис шикһеҙ үтәлергә тейеш.
Йөкмәткеһе
- 1 Дөйөм ҡағиҙәләр
- 2 Юйыуға ҡуйыуҙағы сикләүҙәр
- 3 Тиҙ юйыу
- 4 Битте юйыуға ҡуйыу тәртибе
- 5 Һөҙөмтә яһау тәртибе
- 6 Һөҙөмтә
- 7 Һөҙөмтәне бойомға ашырыу
- 8 Ризаһыҙлыҡ белдереү һәм һөҙөмтәне ҡабаттан тикшереү
- 9 Ҡалдырылған йәки тергеҙелгән биттәрҙе байҡап тороу
- 10 Ҡабаттан юйыуға ҡуйыу
- 11 Иҫкәрмәләр
Дөйөм ҡағиҙәләр[вики-тексты үҙгәртергә]
- Бөтә төр биттәрҙе юйыу хоҡуғы Башҡорт Википедияһында хаким дәрәжәһе булған ҡатнашыусыларға бирелгән.
- Башҡа ҡатнашыусылар ниндәйҙер битте юйыу тураһындағы тәҡдимен шул биткә Категория: Delete тамғаһы ҡуйып билдәләй. Биттең «Фекер алышыу» бүлегендә юйыу тураһында тәҡдименә аңлатма бирә ала.
- Категория: Delete тамғаһы ҡуйылған биттәрҙе юйыу, шул тамға ҡуйылған көндән бер аҙна үткәс һәм юйыуға ҡаршы тауыш биреүселәр аҙыраҡ булһа ғына атҡарылырға тейеш.
- Категория: Delete тамғаһы ҡуйылып та, әммә юйыуға ҡаршы булыусылар күберәк булһа, битте юйыу тыйыла.
- Бәхәстәр Тауыш биреүҙәр/Биттәрҙе юйыу тураһында һәм Тауыш биреүҙәр/Юйылған биттәрҙе тергеҙеү исемле махсус биттәрҙә тауыш биреүҙәр аша хәл ителә ала.
- Хакимдәр Википедия биттәре талаптарына бәхәсһеҙ тап килмәгән биттәрҙе генә башҡалар менән кәңәшләшмәйсә юя ала.
Юйыуға ҡуйыуҙағы сикләүҙәр[вики-тексты үҙгәртергә]
Юйыуға ҡуйыу альтернативалары[вики-тексты үҙгәртергә]
Юйыуҙы тикшереү — ҡағиҙә сығарыу урыны түгел[вики-тексты үҙгәртергә]
Тиҙ юйыу[вики-тексты үҙгәртергә]
Wikipedia:Битте тиҙ юйыу талаптары


text:
Тимер юлсылар республика ҡаҙнаһына 295 млн һумдан ашыу аҡса күсерҙе
Ағымдағы йылдың беренсе кварталында Куйбышев тимер юлының һәм «Рәсәй тимер юлдары» асыҡ акционерҙар йәмғиәте филиалдарының Рәсәйҙең ун төбәгенең урындағы бюджеттарына күсерелгән һалым түләүҙәре суммаһы 1,18 млрд һумдан ашты, был 2010 йылдағы ошондай уҡ күрһәткестән 1,1 процентҡа күберәк.
Куйбышев магистрале хеҙмәтләндергән бар төбәктәрҙә лә уҙған йыл менән сағыштырғанда һалым түләүҙәренең артыуы күҙәтелде. Мәҫәлән, Башҡортостан Республикаһының урындағы бюджетына – 295 млн һумдан ашыу сумма (үҫеш 4% тәшкил итте), Пенза өлкәһе бюджетына – 109,1 млн һум, Ульяновск өлкәһенә –100 млн һумдан ашыу, Мордва Республикаһы бюджетына – 75,3 млн һум, Татарстан Республикаһы бюджетына 32 млн һум аҡса күсерелгән. Дөйөм һалым түләүҙәре суммаһының яртыһынан ашыуы (536 млн һумдан ашыу) Һамар өлкәһе бюджетына индерелгән.
Куйбышев төбәк дөйөм хеҙмәтләндереү үҙәге мәғлүмәте буйынса, бөтә кимәлдәге бюджеттар менән иҫәпләшеүҙәр тулы күләмдә һәм билдәләнгән ваҡытта башҡарылған.


text:
Башҡортостанда тәүге тапҡыр Курорт һабантуйы уҙғарыла
ӨФӨ, 2015 йыл, 1 июль. /«Башинформ» мәғлүмәт агентлығы, Ләйлә Аралбаева/.
4 июлдә Әбйәлил районында, «Металлург-Магнитогорск» тау саңғыһы үҙәге биләмәһендә, беренсе тапҡыр Курорт һабантуйы уҙғарыла. Проекттың маҡсаты — республиканы курорт төбәге булараҡ презентациялау, «Курорт һабантуйы» брендын үҫтереү юлы менән төбәккә туристарҙы йәлеп итеү, ғаилә менән ял итеү урыны булараҡ республика курортының ыңғай имиджын булдырыу.
Ойоштороусылар хәбәр итеүенсә, байрам программаһында милли көрәш, халыҡ ижады йәрминкәләре, фольклор-этнографик комплекста милли ихаталар күргәҙмәһе, башҡорт халҡының традицияларын һәм ғөрөф-ғәҙәттәрен сағылдырған тамашалар, милли аш-һыу күргәҙмәһе, милли уйындар эстафетаһы ҡаралған. Курорт һабантуйында тамашасылар аттар шоуын, хәрби техника, ҡорал һәм кейем күргәҙмәһен, ОМОН һуғышсыларының ҡул көрәше сығыштарын, ретро-автомобилдәр күргәҙмәһен ҡараясаҡ, ялан кухняһы эшләйәсәк. Балалар һабантуйы программаһында — күңел асыу һәм спорт уйындары, ижади оҫталыҡ дәрестәре, конкурстар һәм бүләктәр.
Байрамда танылған ҡурайсы Роберт Юлдашев һәм «Ҡурайсы» төркөмө, Сибай дәүләт филармонияһы артистары, популяр башҡарыусы Радик Юлъяҡшин (Элвин Грей), М.Глинка исемендәге Магнитогорск дәүләт консерваторияһы студенттары, «Селяночка» казачий ансамбле, Валерий Мастрюков, шулай уҡ Магнитогорск ҡалаһының ижади коллективтары сығыш яһай.
«Байрам быуаттар буйына бер биләмәлә дуҫ йәшәгән рус һәм башҡорт халҡының берҙәмлеген сағылдыра», — тип билдәләнеләр Башҡортостандың Эшҡыуарлыҡ һәм туризм буйынса дәүләт комитетында.


text:
«Медиапрофи» IV республика журналистар премияһының темаһы — «Башҡортостанда эшләнгән»Фото: Георгий Шишкин
«Медиапрофи» IV республика журналистар премияһының темаһы — «Башҡортостанда эшләнгән»
«Медиапрофи» IV республика журналистар премияһының темаһы — «Башҡортостанда эшләнгән»Фото: Георгий Шишкин
ӨФӨ, 2016 йыл, 1 июнь. /«Башинформ» мәғлүмәт агентлығы, Ләйлә Аралбаева/.
«Башинформ» агентлығында «Медиапрофи» IV республика журналистар премияһына арналған матбуғат конференцияһы уҙҙы. Конкурстың темаһы — «Башҡортостанда эшләнгән», төп аспект — импортты алмаштырыу. Быйыл киң мәғлүмәт сараларында яңы иҡтисади шарттарҙа сәнәғәт, ауыл хужалығы, социаль өлкәлә күҙәтелгән ыңғай үҙгәрештәрҙе яҡтыртыу шарт.
«Маҡсатыбыҙ — Башҡортостанды барыһы ла килергә теләгән әүҙем һәм перспективалы төбәктәр иҫәбенә индереү. Ҡайһы саҡта эшлекле кешеләргә республиканың нимәһе менән ҡыҙыҡлы булыуын аңлатырға ғына кәрәк», — тине, сараны асып, Башҡортостандың Матбуғат һәм киң мәғлүмәт саралары агентлығы етәксеһе Борис Мелкоедов.
Башҡортостандың сәнәғәт һәм инновация сәйәсәте министры Алексей Карпухин республика предприятиеларының эшмәкәрлегенә ентекләп туҡталды, кластер башланғыстары, уларҙы үҫтереү буйынса юл картаһы саралары тураһында һөйләне.
«Беҙҙең предприятиелар танылырға тейеш. Киң мәғлүмәт сараларында ошо хаҡта яҙыу ҡыҙыҡһыныусыларҙы арттыра, — тип билдәләне министр. — Беҙ журналистарҙы предприятиеларға алып барыуҙы ойоштора алабыҙ, уларҙы бөтә материалдар һәм документтар менән тәьмин итәсәкбеҙ».
Жюри составында «Халыҡ-ара матбуғат клубы. Чумиков PR һәм консалтинг» агентлығының генераль директоры, сәйәси фәндәр докторы, профессор Александр Чумиков та бар. Конкурсанттар оҫталыҡ йәһәтенән генә түгел, тармаҡ профессионализмы, теманы белеү буйынса баһалана, тип белдерҙе спикер. Мәҙәниәт һәм спорт темаһына яҙылған эштәр ҙә ҡарала.
«Медиапрофи» — әһәмиәтле мәсьәләләрҙе яҡтыртыуға һәм хәл итеүгә булышлыҡ итеүгә, республика киң мәғлүмәт саралары контентының сифатын күтәреүгә, журналистар эшен үҫтереүгә һәм һәләтле журналистарға ярҙам күрһәтеүгә йүнәлтелгән күләмле һәм үҙенсәлекле проект.


text:
«Башҡортостандың баш ҡалаһы» марафоны штандарты Нефтекамала ҡунаҡта
Республика муниципалитеттары араһында «Башҡортостандың баш ҡалаһы» мәҙәни ваҡиғалар марафоны штандарты Яңауылдан Нефтекамаға күсте. Нефтекамалар үҙ күршеләренә күрһәтеүҙе Халыҡ-ара театр көнөндә Нефтекама тарих-крайҙы өйрәнеү музейынан башланы. «Театр ғәли йәнәптәре» сараһы урыҫ халыҡ театры актерҙарының мәктәп уҡытыусылары һәм БашДУ-ның Нефтекама филиалы студенттары менән аралашыу аҫтында үтте. Энергетик ауылында ике проект ғәмәлгә ашырылды: китапхана хеҙмәткәрҙәре әҙерләгән «Мәңге һеҙҙең Гоголь» әҙәби сәғәт һәм «Мәҙәниәт йыһаны» концерт программаһы.
1 апрелдә штандартты Үҙәкләштерелгән китапхана системаһы көтә, унда «Нефтекама ҡаурый һәм бумала менән данлы» ижад сәғәте планлаштырылған. Шулай уҡ марафон Әмзә ауылында буласаҡ. Мәҙәниәт йорто «Йылмайыу һәм көлкөлә ҡунаҡта» байрам программаһын әҙерләгән, Балалар сәнғәт мәктәбе лә мәҙәни сараларҙан ситтә ҡалмаған. 2 апрелдә Нефтекама Балалар сәнғәт мәктәбендә биҙәү-ҡулланма сәнғәт күргәҙмәһе асыласаҡ. Артабан марафон символы, Ташҡын ауылында үтәсәк, «Заман ритмы» концерт программаһына киләсәк. Штандарт Нефтекамала иң аҙаҡтан балалар музыка мәктәбендә буласаҡ, унда «Музыкаға яҡты…» вокал-хор бүлегенең концерты үтәсәк. Нефтекама сараларынан һуң Мәҙәниәт йылы символы Салауат районына тапшырыласаҡ.


text:
Торлаҡ-коммуналь хужалыҡ предприятиеларында һыу һәм энергетика ресурстарын экономиялайҙар
Республиканың муниципаль предприятиеларында энергетика һәм һыу ресурстарын ҡулланыуҙы кәметеү буйынса саралар үткәрелә. Өфө хакимиәтенең мәғлүмәт-аналитика бүлегенән хәбәр итеүҙәренсә, һыуҙы уртаса ҡулланыу уҙған йылдың ошо уҡ осоро менән сағыштырғанда тәүлегенә бер кешегә 308,7 литрҙан 287,1 литрға тиклем кәмене.
Ҡаланың ҡайһы бер коммуналь хужалыҡ предприятиеларында энергияны һаҡлау буйынса үткәрелгән саралар барышында миллион ярым һумдан ашыу аҡсаны экономиялауға өлгәшелде.


text:
Республикаға сит телдәрҙе белгән волонтерҙар кәрәк буласаҡ
Алдағы арала Башҡортостанға сит телдәрҙе белгән волонтерҙар кәрәк буласаҡ. Был хаҡта бөгөн «Ижтимағи электрон гәзит»тә үткән онлайн-конференцияла Башҡортостан Республикаһының ЮНЕСКО эштәре буйынса комитетының башҡарма директоры Өлфәт Йомағужин хәбәр итте.
— Башҡортостанда тиҙҙән ҙур халыҡ-ара саралар үтәсәк, һәм беҙ волонтерҙарҙы, айырыуса йәштәрҙе, уларҙа әүҙем ҡатнашырға саҡырабыҙ, бының өсөн ЮНЕСКО эштәре буйынса БР комитетында теркәлеү кәрәк, — тине Өлфәт Йомағужин. – 2013 йылдың 26 февраленән 3 мартына тиклем республикала Халыҡ-ара балалар уйындары үтәсәк, беҙгә төрлө илдәрҙән меңләгән уҡыусы киләсәк. Республика ҡаҙаныштары тураһында матур итеп һөйләп, саралар барышында ҡунаҡтарҙы оҙатып йөрөй алырлыҡ Башҡортостан ватансыларын саҡырабыҙ. Төп талаптарҙың береһе – сит телдәрҙе белеү. Әгәр ҙә кемдер ике-өс телде белә икән, бик яҡшы буласаҡ. Кешеләр үҙҙәренең туған телдәрендә аралашҡыһы килә.
2013 йылдың октябрь һәм ноябрь айҙарында ЮНЕСКО-ның Генераль конференцияһы сиктәрендә Башҡортостан Парижда ҙур халыҡ-ара презентацияла ҡатнашасаҡ. Төбәкте был форумда тәҡдим итеү өсөн республикала төрлө саралар әҙерләнә. Башҡортостанға сит ил ҡунаҡтарының килеүе көтөлә, уларҙы оҙатып йөрөү өсөн тәржемәселәр кәрәк буласаҡ.


text:
Рөстәм Хәмитов Йәштәр конвентын «яңы идеялар тыуҙырған» майҙансыҡ тип атаныФото: Олег Яровиков
Рөстәм Хәмитов Йәштәр конвентын «яңы идеялар тыуҙырған» майҙансыҡ тип атаны
Рөстәм Хәмитов Йәштәр конвентын «яңы идеялар тыуҙырған» майҙансыҡ тип атаныФото: Олег Яровиков
Өфөнөң Конгресс-холында «Йәштәр эшҡыуарлыҡ һәм инноватика конвенты» форумы үтә. Уны ойоштороусылар булып БР Сәнәғәт һәм инновацион сәйәсәт министрлығы ҡатнашлығында БР Йәштәр сәйәсәте һәм спорт министрлығы, «Синергия» эшҡыуарлыҡты һәм социаль инновацияларҙы үҫтереү институты, «Сила поколения» йәш эшҡыуарҙар берләшмәһе сығыш яһай.
Ике көнлөк форум программаһында секциялар буйынса йәштәр проекттары күргәҙмәһе, «Һин — эшҡыуар», «Зворыкин проекты», «IT-технологиялар» федераль йәштәр проекттарының презентацияһы ҡаралған. Форумды асыу тантанаһында Рәсәй Инновацион төбәктәр ассоциацияһының башҡарма директоры Иван Бортник, республика Хөкүмәте Премьер-министры урынбаҫары Дмитрий Шаронов, «Берҙәм Рәсәй» партияһы Генераль советының аҙ ҡатлы торлаҡ төҙөлөшөн үҫтереү буйынса эш төркөмө етәксеһе урынбаҫары Валерий Казейкин, Дәүләт Думаһының Иҡтисади сәйәсәт, инновацион үҫеш һәм эшҡыуарлыҡ буйынса комитеты рәйесе урынбаҫары Виктор Климов булды.
Конвентты асып, Иван Бортник яҡшы идеяның фәнни мөмкинлек кенә түгел, ә тауарға әйләнәсәк эшләнмә булыуын да билдәләне. Уның һүҙҙәренсә, Башҡортостанда бындай идеялар тыуҙыра алған йәштәр күп.
Форумда Башҡортостан Президенты Рөстәм Хәмитов та булды. Бөгөн конвентта ҡатнашҡан йәш эшҡыуарҙар, уйлап сығарыусылар «аҡыллы» йәмғиәт булдырыуҙа таяныс булып тора, тип билдәләне ул.
– Конвент – бер яҡтан, фекер алышыу һәм белем туплау майҙансығы булһа, икенсе яҡтан – ул ҡануниәткә ҡарата яңы алымдар уйлап тапҡан, яңы идеялар тыуҙырған майҙансыҡ та була ала, — тип һыҙыҡ өҫтөнә алды республика Президенты.
Рөстәм Хәмитов билдәләүенсә, республикала, нефть химияһы сәнәғәте һәм машиналар эшләү тармағынан тыш, радиоэлектроника сәнәғәтен дә әүҙем үҫтерергә кәрәк. Президенттың был фекерен Иван Бортник та хупланы.
– Республиканың мөмкинлектәре күп, әммә үҫтереүҙе талап иткән йүнәлештәр ҙә байтаҡ. Бөгөн фәнни мөмкинлектәрҙе инновацияларға, йәғни һатыла торған продукттарға әйләндереү өҫтөндә эшләү зарур. Башҡортостанға биотехнологиялар һәм радиоэлектроника өлкәләрендә позицияларҙы тергеҙергә кәрәк, тип иҫәпләйем, — тине Иван Бортник.
Эшҡыуарлыҡ һәм инноватика конвенты 7 декабрҙә тамамлана. Форум сиктәрендә мәғлүмәт үҙәге белгестәре бизнес булдырыу, һалым һалыу, бизнес-планлаштырыу һәм проекттарҙы презентациялау буйынса теләгән һәр кемгә консультация бирә ала. Мәскәүҙең алдынғы бизнес-тренерҙары йәштәр эшҡыуарлығы, инновациялар, мәғлүмәт технологиялары һәм башҡа йүнәлештәр буйынса оҫталыҡ дәрестәре һәм тренингтар үткәрәсәк.


text:
Өфө тыуым буйынса миллионлы халҡы булған Рәсәй ҡалалары араһында беренсе урында
Өфө тыуым кимәле һәм халыҡтың тәбиғи артыуы буйынса 2010 йылда илебеҙҙең миллионлы халҡы булған ҡалалары араһында (Мәскәүҙе һәм Санкт-Петербургты иҫәпкә алмағанда) алдынғы урынға сыҡты. Был хаҡта ҡала башлығында үткән оператив кәңәшмәлә Өфө хакимиәтенең дәүләт статистикаһы бүлеге начальнигы Валентин Сотниченко хәбәр итте.
Уның әйтеүенсә, тыуым артыуы 2010 йылда илебеҙҙең миллиондан ашыу халҡы булған бөтөн ҡалаларында ла билдәләнгән. Ләкин Өфөнән тыш, уларҙың икәүһендә – Новосибирск һәм Екатеринбургта ғына халыҡтың тәбиғи артыуы теркәлгән. Өфөлә иһә халыҡтың тәбиғи артыуы өсөнсө йыл рәттән күҙәтелә, һәм билдәле бер осроҙа Башҡортостандың баш ҡалаһы бындай демографик ҡаҙаныштары менән маҡтана алырлыҡ берҙән-бер миллионлы ҡала ла булғайны.


text:
Рөстәм Хәмитов Өфөлә халыҡ-ара саммиттар үткәреүгә әҙерлек буйынса ойоштороу комитетын булдырҙы
9 августа Башҡортостан Президенты Рөстәм Хәмитов 2015 йылда Өфөлә Шанхай хеҙмәттәшлек ойошмаһының дәүләт-ағзалары башлыҡтары Советы ултырышын һәм БРИКС илдәре һәм хөкүмәттәре башлыҡтарының осрашыуын үткәреүгә әҙерлек буйынса саралар тураһында указға ҡул ҡуйҙы.
Төбәк Хөкүмәтенә 1 октябргә тиклем әҙерлек саралары планын әҙерләргә һәм раҫларға, шул иҫәптән саммиттарҙы үткәргәндә файҙаланыласаҡ инфраструктура объекттарын, биналарҙы һәм транспорт сараларын әҙерләү буйынса эште ентекле планлаштырырға ҡушылды, тип хәбәр иттеләр республика башлығының матбуғат хеҙмәтенән.
Указ менән Өфөлә Шанхай хеҙмәттәшлек ойошмаһы һәм БРИКС илдәренең саммиттарын үткәреүгә әҙерлек буйынса республика ойоштороу комитеты булдырылды. Уға Башҡортостан Президенты етәкселек итә.
Белешмә өсөн. Шанхай хеҙмәттәшлек ойошмаһы Рәсәй, Ҡытай, Ҡаҙағстан, Ҡырғыҙстан, Тажикстан һәм Үзбәкстан илдәрен берләштерә. Юғары органы — Шанхай хеҙмәттәшлек ойошмаһының дәүләт-ағзалары башлыҡтары Советы.
БРИКС – биш тиҙ үҫешеүсе дәүләттән (Бразилия, Рәсәй, Һиндостан, Ҡытай һәм Көньяҡ Африка Республикаһынан) торған төркөм. Ойошма 2006 йылда Рәсәй Президенты Владимир Путин башланғысы менән булдырылды.


text:
Башҡортостан Президенты һәм «Рәсәй геологияһы» холдингы башлығы ике яҡлы хеҙмәттәшлек мәсьәләләренә фекер алышты Фото: Андрей Старостин
Башҡортостан Президенты һәм «Рәсәй геологияһы» холдингы башлығы ике яҡлы хеҙмәттәшлек мәсьәләләренә фекер алышты
Башҡортостан Президенты һәм «Рәсәй геологияһы» холдингы башлығы ике яҡлы хеҙмәттәшлек мәсьәләләренә фекер алышты Фото: Андрей Старостин
10 февралдә Башҡортостан Президенты Рөстәм Хәмитов «Рәсәй геологияһы» асыҡ акционерҙар йәмғиәтенең генераль директоры Роман Павлов менән осрашты. Ер аҫты геологияһын өйрәнеүҙе артабан дауам итеү өсөн шарттар булдырыу менән бәйле мәсьәләләргә фекер алышыу булды, тип хәбәр итә республика башлығының матбуғат хеҙмәте.
— Башҡортостан һәм «Рәсәй геологияһы» акционерҙар йәмғиәте араһында килешеү төҙөүҙең глобаль мәсьәләләренә ла фекер алышырға теләйбеҙ. Әлбиттә, ер аҫты геологияһын өйрәнеү менән шөғөлләнеүсе эре предприятиеларыбыҙҙың эшләүенә бәйле темалар бар. Мәсьәләләр күп. Бөгөн «Рәсәй геологияһы»ның киңәйеүе, үҫешеүе тураһында беләбеҙ. Һеҙҙең етерлек ҡәнәғәтләнерлек, ҙур пландарығыҙ бар. Беҙҙең предприятиелар һеҙҙең менән бергә акционерҙар йәмғиәтендә йәки эргәһендә эшләй алырлығын аңлап, беҙ был процеста ҡатнашырға теләр инек, — тине Рөстәм Хәмитов.
«Башкортостан — нефть-газ сәнәғәте үҫешенең нигеҙе. Шуға күрә беҙҙең өсөн республика, уның предприятиелары менән хеҙмәттәшлек итеү формаһы һәм мөмкинлеге – компания үҫешендә һәм беҙ булған урында географияны киңәйтеү өлөшөндә бик мөһим аҙым», — тип һыҙыҡ өҫтөнә алды Роман Панов.
— Яҡынса планда беҙ Башҡортостан предприятиелары менән үҙ-ара килешеп эш итеү перспективаларын ҡараныҡ. Холдинг сиктәрендә берҙәм инжиниринг үҙәк формалаштырыу планлаштырыла, шул иҫәптән ул яңы геофизик приборҙар, быраулау ҡорамалдарын әҙерләү һәм индереү менән бәйле активтарҙы бергә туплап нығытасаҡ. Был тема бик көнүҙәк. Башҡортостан – бындай ҡормалдар, технологик тәьминәт етештереү өлөшөндә Рәсәй Федерацияһында лидерҙарҙың береһе. Был бергәләп эшләй торған мәсьәлә, — тип билдәләне «Рәсәй геологияһы» башлығы.
Осрашыу тураһында тулыраҡ мәғлүмәт Башҡортостан Президентының рәсми сайтында.


text:
Башҡортостан Дәүләт Йыйылышы депутаттары бер көнлөк эш хаҡын көслө дауылдан зыян күргәндәргә күсерә
ӨФӨ, 2014 йыл, 4 сентябрь. /«Башинформ» мәғлүмәт агентлығы, Арина Рәхимҡолова/.
Башҡортостан Дәүләт Йыйылышы депутаттары һәм секретариат хеҙмәткәрҙәре республиканың төньяҡ-көнбайышында көслө дауылдан зыян күргәндәргә ярҙам йөҙөнән аҡса йыйыу өсөн асылған махсус иҫәпкә бер көнлөк эш хаҡын күсерергә ҡарар ҡабул итте. Дәүләт Йыйылышының матбуғат хеҙмәтенән хәбәр итеүҙәренсә, парламентарийҙар төбәк башлығы Рөстәм Хәмитовтың Краснокама, Яңауыл һәм Ҡалтасы райондары халҡына ярҙам күрһәтеү тәҡдимен хупланы. Был өс районда үткән йома көнө 440 йортто емереп дауыл уҙҙы.
Бындай ярҙам итеү формаһы тәүге тапҡыр ҡына ҡулланылмай. Быға тиклем парламентарийҙар Краснодар өлкәһендә һыу ташыуҙан зыян, Иглин районының Урман ҡасабаһы эргәһендә арсенал шартлау, 2014 йылдың ғинуарында Яңауылда газ балоны шартлау һөҙөмтәһендә ҡаза күреүселәргә ярҙам күрһәткән ине.
Шулай уҡ депутаттар тарафынан Ҡырым Республикаһының Белогорск районына шәфҡәтлек ярҙамы күрһәтелә. Микроавтобус, райондың мәктәп китапханалары өсөн яңы китаптар, етем балалар өсөн мәктәп кәрәк-яраҡтары һатып алынған.


text:
24 августа инвалидлыҡ мәсьәләләре буйынса граждандар ҡабул итеү ойоштороласаҡ
24 августа РФ Президентының Башҡортостан Республикаһындағы йәмәғәт ҡабул итеү бүлмәһендә инвалидлыҡты билдәләү һәм инвалидтарҙы реабилитациялау мәсьәләләре буйынса граждандар ҡабул ителәсәк.
Ҡабул итеүҙе Башҡортостан Республикаһы буйынса Медицина-социаль экспертиза баш бюроһы етәксеһе урынбаҫары Елена Сафронова үткәрәсәк.
Башлана — 10 сәғәттә.
Йәмәғәт ҡабул итеү бүлмәһенең адресы: Өфө ҡалаһы, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
Фото:
Яңы төр йылылыҡ электр станцияһы өсөн ҡорамалдар Өфөлә етештерелә
Фото:
“Өфө моторҙар эшләү производство берекмәһе” асыҡ акционерҙар йәмғиәте менән “Мотор” фәнни-производство предприятиеһы хеҙмәттәшлеге сиктәрендә яңы төр йылылыҡ электр станцияһы ҡорамалдарын – газ-турбиналы энергетик ҡулайламалар ГТЭ-10/95 етештереүгә иҫәпләү эштәре һәм уларҙы етештереү дауам итә. Бындай йылылыҡ электр станцияларының береһе уҙған йыл аҙағында Мәскәү өлкәһенең Павловский Посад ҡалаһында сафҡа индерелде. Йылылыҡ менән энергияны унда хәрби авиатехникала ҡулланылған база моделе нигеҙендә эшләнгән ике газ-турбиналы двигателе етештерә.
Павловский Посадта эшкә ҡушылған бындай төрҙәге икенсе ГТЭ был. Ул ышаныслы һәм ҡулланғанда ябайлығы менән айырыла. Файҙалы эш итеү коэффициенты 85 процентҡа етә. Бындай станцияларҙың береһе генә ҡаланың бер нисә микрорайонына йылылыҡ бирә ала.
БР Сәнәғәт һәм тышҡы иҡтисади бәйләнештәр министрлығынан хәбәр итеүҙәренсә, әлеге ваҡытта йәнә алты ҡорамал берәмеген етештереүгә тәҡдимдәр пакеты әҙерләнә. БР энергетик комплексының һөҙөмтәлелеген күтәреү Республика программаһы нигеҙендә уларҙы Башҡортостан электр станцияларында файҙаланыу күҙаллана.


text:
Округ һайлау комиссиялары хеҙмәткәрҙәре өсөн уҡытыу семинарҙары ойошторола
БР Үҙәк һайлау комиссияһы округ һайлау комиссияларының рәйестәре, уларҙың урынбаҫарҙары һәм секретарҙары өсөн уҡытыу семнарҙары ойоштора. Дүрт көнгә иҫәпләнгән белем биреү программаһы сиктәрендә семинарҙар, лекциялар үткәреү ҡаралған, тип хәбәр иттеләр республиканың Үҙәк һайлау комиссияһынан.
Республиканың көньяҡ-көнсығыш һәм көньяҡ төбәгендә урынлашҡан ҡала һәм райондарҙың округ һайлау комиссиялары вәкилдәре өсөн семинар үткәрелгән дә инде. Дәрестәр БР Үҙәк һайлау комиссияһы рәйесе урынбаҫары Нәйлә Алтынова, Комиссия секретары Марина Долматова, Комиссия ағзаһы Ришат Лоҡманов етәкселегендә үткәрелә.
БР Үҙәк һайлау комиссияһы вәкилдәре ҡала һәм райондарҙан коллегалары менән округ һайлау комиссияһы ҡарамағындағы контроль-ревизия хеҙмәтенең эшмәкәрлеген ойоштороу, кандидаттарҙың агитация эшмәкәрлегенә контроллек итеү, округ һайлау комиссиялары эшмәкәрлеген тейешле документтар менән тәьмин итеү мәсьәләләрен, кандидаттарҙы тәҡдим итеү һәм теркәү тәртибен һәм башҡа һорауҙарҙы тикшерҙе, семинарҙа ҡатнашыусыларҙың һорауҙарына яуап бирҙе


text:
Башҡортостан ит малсылығын үҫтереүгә 38,3 миллион һум аҡса аласаҡ Фото: Олег Яровиков
Башҡортостан ит малсылығын үҫтереүгә 38,3 миллион һум аҡса аласаҡ
Башҡортостан ит малсылығын үҫтереүгә 38,3 миллион һум аҡса аласаҡ Фото: Олег Яровиков
ӨФӨ, 2015 йыл, 16 апрель. /«Башинформ» мәғлүмәт агентлығы, Розалиә Вәлиева/.
Быйыл Башҡортостан ит малсылығы өлкәһендә ауыл хужалығын үҫтереүҙең иҡтисади әһәмиәтле төбәк программаларына булышлыҡ итеүгә бәйле сығымдарҙы финанслауға федераль бюджеттан 38,3 миллион һум аласаҡ.
Тейешле бойороҡ Рәсәй Хөкүмәтенең сайтында баҫылған.
Ошо йүнәлеш буйынса төбәк программаларын ғәмәлгә ашырыу инә малдар һанын 109 башҡа арттырырға мөмкинлек бирәсәк. Башҡортостан бюджетына ит малсылығын үҫтереү буйынса төбәк программаһын финанслау шарттарында субсидиялар бирелә. Төбәк Ауыл хужалығы министрлығында аңлатыуҙарынса, ит малсылығы программаһы буйынса республика бюджетынан 20 миллион һум аҡса бүлеү ҡаралған. Рәсәйҙең 34 субъектына бөтәһе 2,4 миллиард һум бүленәсәк.


text:
Араҡы, шарап, һыра – ҡайҙа нимә эсәләр
Донъяла ҡайһы илдәрҙә ниндәй иҫерткес эсемлектәрҙе күберәк ҡулланалар? Был мәсьәләне өйрәнер өсөн белгестәр «Европа алкоголь билбауҙары» тигән рәсми төшөнсәне әйләнешкә индерген.
«Араҡы билбауы» һыуыҡ илдәргә хас, улар араһында Рәсәй, Польша, Украина, Белоруссия, Скандинавия һәм Балтик буйы илдәре бар. Был илдәрҙә иген йә иһә виноград үҫтерергә кәрәкле шарттар юҡ. Шулай уҡ халыҡта алкоголь ҡышҡы һыуыҡтарҙан һаҡлай тигән ышаныу йөрөй.
«Шарап билбауы» Франция, Испания, Италия кеүек йылыраҡ илдәргә хас. Был Рим империяһы тоҡомдары күптән инде виноград үҫтереп шарап эшләргә өйрәнгән һәм иҫерткес эсемлектәр ҡулланыуҙың күп йыллыҡ этикеты һәм йолаһы барлыҡҡа килгән.
«Һыра билбауына» уртаса һыуыҡ һауалы үҙәк Европа илдәре инә, бында иген төньяҡ - көнсығыш илдәренә ҡарағанда яҡшыраҡ үҫә, әммә виноград үҫтерер өсөн ҡояш йылыһы етмәй. Был билбауҙа Германия, Бельгия, Швейцария кеүек илдәр бар. Был илдәрҙең элек-электән тарихи төп шөғөлө ауыл хужалығы һәм иген үҫтереү булған.
Ҡайһы бер илдәрҙең ҡатнаш билбауға инеүе мөмкин, мәҫәлән, Чехияның көньяҡ-көнсығыш Моравия өлкәһендә шарап, ә Богемия өлкәһендә күберәк һыра эселә. Шулай уҡ аҙаҡҡы йылдарҙа «араҡы билбауы» илдәренең күберәк һыра эсә башлауы күҙәтелә.
Скандинавия илдәрендә, Ирландияла һәм Польшала XX быуаттың 50-се йылдарында эскеселек проблемаһы ҙур булыу өсөн, хөкүмәт сәйәсәте араҡыны әҙерәк алкоголле булған һыра менән алмаштырырға планлаштырған. Бының өсөн маҡсус рәүештә халыҡ араһында һыра пропагандаһы үткәрелгән. Мәҫәлән, Польшала был сәйәсәт бик уңышлы тормошҡа ашырылған һәм хәҙерге ваҡытта һыра араҡыны бөтөнләй алмаштырған. Был сәйәсәт үткәрелгән илдәрҙә эскеселек проблемаһы менән бергә үлем дә кәмегән.
Донъя Һаулыҡ Ойошмаһының 2011 йылдағы мәғлүмәттәренә ҡарағанда Рәсәйҙә 63% кеше спиртлы эсемлектәр ҡуллана, ә 33% - ты һыра эсә. Шулай уҡ был тикшеренеүҙәр Рәсәйҙә аҙаҡҡы ун йылда араҡы эсеүҙең 40%-ҡа кәмеүе, һәм киреһенсә, һыра эсеүҙең яҡынса 30%- ҡа артыуын күрһәтә. Һыраны Рәсәйҙә алкоголь эсемлек тип һанау ҡануны был һандарҙы ҡайһы яҡҡа үҙгәртер икәне әлегә билдәле түгел.


text:
Милли китапханала «Яныбай Хамматов романдары йондоҙлоғо» виртуаль күргәҙмәһе асыла
ӨФӨ, 2015 йыл, 14 ғинуар. /«Башинформ» мәғлүмәт агентлығы, Ләйлә Аралбаева/.
Рәсәйҙә һәм Башҡортостанда иғлан ителгән Әҙәбиәт йылы сиктәрендә республиканың мәҙәниәт һәм сәнғәт учреждениеларында ҡыҙыҡлы ваҡиғалар көтөлә.
16 ғинуарҙа Әхмәт-Зәки Вәлиди исемендәге Милли китапханала «Яныбай Хамматов романдары йондоҙлоғо» виртуаль күргәҙмәһе уҙғарыла. Күргәҙмә китап уҡыусыларға «Бөртөкләп йыйыла алтын» романы менән билдәле булған яҙыусының тыуыуына 90 йыл тулыуға арналған.
5 февралдә китапханала студенттар, юғары уҡыу йорттары уҡытыусылары, яҙыусылар, тәнҡитселәр ҡатнашлығында Таңсулпан Ғарипованың «Әҙәбиәттең юғары миссияһы» ижад лабораторияһы үтә.
Милли китапхананың матбуғат хеҙмәтенән хәбәр итеүҙәренсә, бында билдәле әҙиптәрҙең, шул иҫәптән яҙыусыларҙың һәм шағирҙарҙың ижадын популярлаштырыуға, балалар, үҫмерҙәр һәм йәштәр араһында китап уҡыуҙы үҫтереүгә йүнәлтелгән саралар циклы планлаштырылған. Башҡорт яҙыусылары, шағирҙары һәм ғалимдары — Мәжит Ғафури, Һәҙиә Дәүләтшина, Әхмәт-Зәки Вәлиди, Шәйехзада Бабич, Рәми Ғарипов, Абдулхаҡ Игебаев ижадына арналған күргәҙмәләр һәм осрашыуҙар ойоштороласаҡ.
Дат яҙыусыһы Ханс-Кристиан Андерсендың, француз яҙыусыһы Антуан де Сент-Экзюпериҙың, чех яҙыусыһы Карел Чапектың, рус шағирҙары, яҙыусылары һәм телселәре Александр Грибоедов, Антон Чехов, Сергей Есенин, Сергей Ожегов, Александр Твардовскийҙың юбилей даталарын билдәләү күҙ уңында тотола.